Kako kompanije mogu da idu uz korak sa globalnim poreskim promenama\n7 min za čitanje 5.05.2020.\nKako da preduzeća idu u korak sa globalnim poreskim promenama\nRelated topics Poresko savetovanje Tax compliance Tax controversy\nPoreske vlasti nastavljaju da implementiraju digitalna rešenja u cilju povećanja prihoda i ubrzanja poreskih procesa, što može dovesti do kaskanja kompanija u tehnološkom smislu.\nP relazak sa analognog na digitalni postupak naplate poreza pokazuje se kao benefit za poreske vlasti, ali i veliki izazov za kompanije. Ali, na vidiku je pojednostavljenje procesa.\nDigitalizacija postupka naplate poreza predstavlja olakšanje kako poreskoj upravi tako i poreskim obveznicima. Većina zemalja suočava se sa jazom između projekcija poreskih prihoda i prikupljanja samih poreza; Primera radi, u Evropskoj uniji u 2016. godini prihod od PDV iznosio je za 12,3% manji iznos od očekivanog, što predstavlja izgubljenu dobit od 1,48 biliona evra. 1\n"Svedoci smo ubrzanog prelaska na digitalno poslovanje što dovodi do poremećaja u usaglašenosti poreza širom sveta. Počev od elektronskog fakturisanja i standardne elektronske razmene podataka u Evropi (SAF-T), do transformativnih promena koje se dešavaju širom Latinske Amerike - poreski organi uče jedni od drugih. Poreski organi češće zahtevaju dodatne informacije, i to u određenim digitalnim formatima. To može izazvati pritisak na kompanije koje su na ovaj način prinuđene da stalno investiraju i unapređuju svoja IT odeljenja, računovodstvene timove i relevantne procese kako bi bili blagovremeno informisani. Ovo dovodi do brže i češće kontrole poreskih obveznika, jer poreski organi analiziraju podatke koje su dobili te mogu relativno brzo doći do zaključka da li postoje određena neslaganja ili je nešto van norme.“ kaže Čarls Čaho, Ernst & Young LLP, Global Compliance and Reporting Partner.\nU slučaju meksičkih poreskih vlasti digitalizacija administracije PDV-a uvećala je proces prikupljanja poreza za 37%, kaže Frenk Kambie EY Tax Performance Advisory Practice Partner, sa sedištem u Briselu. „Ako ove podatke dobijete u realnom vremenu (online), možete izvršiti analitiku relevantnih podataka i na taj način uočite lažne ili pogrešno prijavljene transakcije, slično kao što banke odobravaju transakcije kreditnim karticama“, dodaje Luis Beltran Farias Tax Technology & Data Analytics Partner, sa sedištem u Meksiku.\nČak i nagoveštaj procesa digitalizacije može da dovede do povećanja naplate poreza. U Rusiji, naplata PDV-a skočila je za 12% pre nego što je digitalni sistem implementiran, samo na osnovu činjenice da je sistem trebalo da stupi na snagu, kako tvrdi Kris Sandžer, EY Global Government Tax Leader.\nPoljska je, u međuvremenu, jedna od nekoliko zemalja koje su usvojile SAF-T (standardna elektronska razmena podataka) okvir. SAF-T je prvi put uveden 2005. godine od strane Organizacije za ekonomsku saradnju i razvoj (OECD), a za cilj ima standardizaciju kako bi poreski inspektori bili u mogućnosti da zatraže dodatne informacije od kompanije prilikom kontrole.\nVlasti u Poljskoj primenile su SAF-T okvir na takav način da je dostava podataka na zahtev poreske službe obavezna a – a odnosi se na podatke u rasponu od prihoda i skladištenja, do PDV troškova. 2 Ovi zahtevi se stalno ocenjuju i dopunjuju od strane poreskih organa u Poljskoj. Najnoviji zahtevi poljskog SAF-T izveštavanja se očekuju u aprilu 2020. godine, kada bi povraćaj PDV-a trebalo da se eliminiše kao rezultat kohezivnijeg SAF-T izveštaja koji će stupiti na snagu. Sistem je uveden u 2016. godini i te godine smanjena je nacionalna stopa PDV-a za 13.5 %. 3 Ostale zemlje koje su usvojile obavezno (umesto po zahtevu poreskih vlasti) podnošenje određenih poreskih izveštaja (umesto na zahtev) su Portugal i Litvanija.\nOECD Forum o poreskoj upravi (FTA) preuzima vodeću ulogu u okupljanju poreskih organa iz celog sveta u cilju ojačanja saradnje i usvajanja digitalnih alata poput interface-a za programiranje aplikacija, kao i online kasa te uobičajenih komercijalnih programa. „Očekuje se da će primena svih novih digitalnih alata, u širem smislu digitalizacije, omogućiti značajniji pomak ka uvidu u veći deo poreske osnovice što će biti primenjeno sistematski i neprimetno“, deo zvaničnog saopštenja Foruma koji je održan u Santjagu u Čileu u martu 2019. godine.4\npovećanja naplate od strane poreske uprave u Meksiku nakon digitalizacije administracije PDV-a.\nRusija preuzima vodeću ulogu\nFederalna poreska služba u Rusiji, jednoj od zemalja digitalnih pionira, uvela je online kase u 2017. godini. Sistem, čiji je cilj rešavanje odliva poreskih prihoda u maloprodaji, šalje podatke o transakcijama direktno na server gde ih mogu pregledati poreski inspektori.5 To je samo jedan od nekoliko digitalnih poreskih programa koje Rusija sprovodi.\nRuska Federalna poreska služba prati određenu robu, poput duvana, obuće, guma, parfema, tekstila i određene fotografske opreme, kroz ekonomske tokove zemlje. Prema ovom novom sistemu, proizvođači i uvoznici robe dobili su opremu za digitalno obeležavanje robe, iako su u obavezi da plate generisanje jedinstvenog koda koji se nalazi na svakom pojedinačnom proizvodu. Sistem, projektovan za borbu protiv falsifikovanja podataka kao i protiv gubitaka poreskih pr6ihoda, generisaće katalog koji će biti povezan istom digitalnom mrežom kao i relevantne online kase.\nRusija je takođe u grupi zemalja koje su uvele pilot program usaglašavanja, koji omogućava kompanijama učesnicama redovnu podelu većeg broj informacija sa svojim poreskim organima. Zauzvrat, kompanije su u mogućnosti da izbegnu kontrole usled dodatne transparentnosti prema poreskim organima.\nProgram obuhvata ono što bi bilo idealno za poreske inspektore - direktan pristup informacijama kompanije, putem programa za integraciju podataka. „Vrlo mali broj kompanija odlučio se na ovaj korak, ali oni koji jesu, tvrde da je jeftinije pustiti inspektora u sistem nego samostalno izveštavati“, kaže Ivan Rodionov Tax &Technology Partner, Moskva.\nOstale države koje eksperimentišu sa ovim mogućnostima na dobrovoljnoj bazi su Francuska, UK, SAD, tvrdi Rodinov. U Holandiji se koristi naziv horizontalna kontrola. 7\nČak i nagoveštaj procesa digitalizacije može da dovede do povećanja procedure naplate poreza. Rusiji, naplata PDV-a skočila je za 12% pre nego što je digitalni sistem implementiran, samo na osnovu činjenice da je sistem trebalo da stupi na snagu.\nRazličiti nivoi primene\nSve u svemu, zemlje mogu se grupisati u šest kategorija na osnovu njihovog napretka ka digitalizaciji poreske administracije. Postoje zemlje koje tek treba da postignu određeni nivo digitalizacije. Nekoliko desetina zemalja ima određenu digitalnu aktivnost poreske administracije, ali još uvek nisu propisale specifične dokumente kao i formate podataka koji se mogu koristiti za pružanje informacija poreskim organima. U ovu grupu spadaju mnoge od najrazvijenijih svetskih jurisdikcija van Evrope, kao što su Kanada, SAD, Australija i Japan.\nNa sledećem nivou je grupa država - Argentina, Južna Afrika, Indonezija i niz evropskih zemalja, uključujući Veliku Britaniju - koje zahtevaju elektronsko podnošenje podataka glavnih knjiga, bilansa kao i knjiženja. Osam zemalja sada je u procesu zahteva za informacijma kao i drugim podacima u određenim formatima u cilju provere provere konzistentnost putem više dokumenata. U ovu grupu spadaju Poljska, Mađarska, Francuska, Turska, Indija i Peru. Četiri zemlje koriste digitalizaciju za elektronsku reviziju: Rusija, Brazil, Čile i Kina.\nU ovom trenutku EY timovi verovatno imaju 30 do 40 različitih tipova digitalnih izveštaja koje zahtevaju poreski organi širom sveta i ni jedan nije identičan\nEY Tax Technology & Transformation Partner\nNajrazvijenija kategorija država obuhvata Španiju, Poljsku i Meksiko. Ove zemlje mogu da koriste baze podataka za procenu izvršenja obaveza poreskih obveznika. Na primer, Agencija španske vlade je eliminisala određene PDV prijave, kada je uvedeno digitalno izveštavanje o računima, a poreski organi u Poljskoj žele da eliminišu povraćaj PDV-a zajedno sa uvođenjem najnovije procedure izveštavanja. Ovo u suštini premešta teret provere i revizije informacija, sa poreskih vlasti na kompanije. 8\n„U ovom trenutku EY timovi verovatno imaju 30 do 40 različitih tipova digitalnih izveštaja koje zahtevaju poreski organi širom sveta i ni jedan nije sličan nekom drugom“ kaže Gvenel Barnier, EY Tax Technology & Transformation Partner.\nEfekti u poslovanju\nPromene sistema, koje su rezultat sve veće digitalizacije poreske administracije doprinose izazovima sa kojima se suočavaju mnoge firme, u sve složenijem okruženju usklađivanja poreza. Pored toga, nove obaveze usklađivanja poreza u pojedinačnim državama donosi primena preporuka OECD-a vezanih za eroziju poreske osnovice i premeštanje dobiti (BEPS).\nJedna od tih preporuka je zahtevanje od kompanija da prijavljuju više informacija o svojim poreskim i poslovnim aktivnostima u svakoj nadležnosti u kojoj posluju, kako bi se bolje procenio porez na dobit u oblasti u kojoj posluju. Oko 130 pravnih sistema širom sveta je usvojilo neke varijacije ovih takozvanih „pojedinačnih državnih izveštaja“, što je rezultiralo lavirintom različitih pravila i zahteva.\nIako je upotreba SAF-T omogućila poreznicima u Poljskoj da smanje nenaplaćen PDV, kompanije troše više vremena za usklađivanje nego što je to bio slučaj sa PDV-om, i to više nego bilo gde u Evropi. Kompanija srednje veličine u Poljskoj obično provodi 335 sati godišnje radeći na poreskoj administraciji, što je posle Bugarske druga najveća količina vremena u EU. To se poredi sa 105 sati godišnje u proseku u Velikoj Britaniji, prema indeksu Svetske banke, koji rangira zemlje prema administrativnim opterećenjima za kompanije. 9\nOko 130 pravnih sistema širom sveta je usvojilo neke varijacije ovih takozvanih „pojedinačnih državnih izveštaja“, što je rezultiralo lavirintom različitih pravila i zahteva.\nKako digitalizacija uzima maha, kompanije imaju sve manje vremena za pripremu i procenu informacija koje će da podele sa poreskim organima. Automatska razmena informacija između kompanije i poreskih vlasti zahteva nepripremljene i neproverene podatke u određenim formatima u cilju izbegavanja odbijanja prijave, transakcija i revizije. „Skoro svaka kompanija može se suočiti sa problemom kvaliteta podataka“, kaže Cambie.\nKako bi uspešno odgovorile na svaki predočeni izazov, kompanije moraju da ulažu u automatizovanje procesa i sistema koji stvaraju digitalne podneske različitim poreskim vlastima, u skladu sa svojim različitim formatima. Takođe, javlja se potreba za ljudima sa novim znanjima. Poreske službe bile su pune računovođa i advokata, dok su u poslednje vreme tu počeli da rade i statističari, analitičari podataka i inženjeri. Javlja se potreba da zaposleni u poreskim odeljenjima kompanija imaju ovakve veštine, kao i da budu sposobni da povezuju različite sektore kompanije - posebno IT - te da daju smernice tokom brzih promena.\nU sve složenijem okruženju za poštovanje poreza, kompanije moraju preduzeti tri ključne aktivnosti kako bi održale korak:\n1. Investirajte sada u digitalizaciju, ne čekajte da to zatraže poreske vlasti.\nZapočnite sa zapošljavanjem poreskih stručnjaka - one koji mogu da upravljaju podacima, pravnim i računovodstvenim pitanjima, kao i da sarađuju sa stručnjacima iz drugih odeljenja kompanije.\nOstanite u toku sa promenom pravila u zemljama, kako biste održali usklađenost, jer se promene sada dešavaju na mesečnom, a ne na godišnjem nivou.\nDobra vest je da teret oko usklađivanja treba smanjiti ukoliko vlasti odluče da poreske prijave nisu više potrebne. Primera radi, Poljska postepeno ukida sistem PDV prijava s obzirom da sve neophodne zahteve dobija implementacijom SAF-T procesa. „Lako je digitalizovati proces, ali vlade moraju te procese proglasiti suvišnim, ako je to neophodno“ kaže Sanger. „Digitalno oporezivanje treba da pojednostavi naplatu poreza i samim tim, načini korak napred.“\n8. Ove karakteristike su preuzete iz EY publikacijeTax authorities are going digital"\nPoreske vlasti u mnogim zemljama jačaju svoje digitalne mogućnosti kako bi smanjile gubitke u oblasti PDV-a. Primera radi, Ruska Federalna poreska služba, uvela je online kase u 2017. godini i druge zemlje će verovatno u tome uslediti. U porastu su i drugi tipovi direktne komunikacije između poreskih vlasti i kompanija. Trendovi stvaraju nove izazove usaglašavanja, uključujući nedostatak znanja i neadekvatne tehnologije, koje kompanije moraju da reše kako bi ostale konkurentne.


petak, 10. maj 2019. 19:26h\nZavršen remont, počinje pokretanje proizvodnje HIP Petrohemija\nMiša Bulajić, izvršni direktor funkcije proizvodnje i tehničke podrške HIP-Petrohemije kaže da ukupna vrednost investicionih i remontnih radova obavljenih tokom planskog zastoja iznosi oko 18,3 miliona evra.\nOvo je najveća investirana suma u HIP-Petrohemiji u poslednjih 30 godina, a projekti su finansirani iz sopstvenih sredstava kompanije. Najznačajnije realizovane investicije su reinstrumentacija i automatizacija upravljanja radom kompresora u fabrici Etilen, ugradnja nove linije za pakovanje gotovih proizvoda i zamena aktivatora katalizatora u fabrici PEVG i revitalizacija hiperkompresora i ugradnja nove mašine za pakovanje u fabrici PENG, izjavio je Miša Bulajić, izvršni direktor funkcije proizvodnje i tehničke podrške HIP-Petrohemije i dodao da je sledeća velika investicija u 2019. godini povećanje obima proizvodnje u fabrici Polietilena visoke gustine (PEVG), koja će biti realizovana tokom leta.\nSve aktivnosti u vezi sa pokretanjem procesa proizvodnje u HIP-Petrohemiji biće realizovane uz poštovanje propisanih bezbednosnih mera i u skladu sa važećim procedurama kompanije, u cilju zaštite radne i životne sredine.\nPrilikom pokretanja proizvodnje u HIP-Petrohemiji može se očekivati povećana pojava buke i pojačan plamen na baklji, koji predstavljaju osnovni bezbednosni sistem fabrike prilikom starta procesa rada i u toku samog procesa. O startu fabrika obaveštene su sve nadležne institucije.


MOSKVA ŠALJE: Iz Beograda u Srpsku STIŽE još 20.000 ruskih vakcina | Happy BSC portal\nPlanirano je da pošiljka iz Moskve do Beograda bude prevezena avionom\nPrema najavama iz Moskve, 20.000 doza ruske vakcine "Sputnjik" u Banjaluci bi trebalo da bude najkasnije danas.\nPlanirano je da pošiljka iz Moskve do Beograda bude prevezena avionom, a odatle do Banjaluke drumskim saobraćajem.\nŠef Predstavništva Republike Srpske u Rusiji, Duško Perović, kaže da misli da će Srpska svakih 7 do 10 dana dobijati po 20.000 doza vakcina "Sputnjik".\nVakcinacijom iz prve pošiljke biće obuhvaćeni zdravstveni radnici, prioritetno iz bolnica, a potom i iz primarnog sektora.\nDirektor Instituta za javno zdravstvo Republike Srpske Branislav Zeljković najavio je da će potom biti vakcinisane osobe iz ustanova zdravstvene zaštite i njihovi negovatelji, lica sa hroničnim oboljenjima i stariji od 65 godina.


4 godine pre roka: Dajmler postaje najveći proizvođač luksuznih automobila\n09/12/2016 | 11:09\nNemački Dajmler (Daimler) završiće ovu godinu kao najveći i najprofitabilniji proizvođač luksuznih vozila u svetu, i to četiri godine pre nego što se planiralo, kazao je za Rojters (Reuters) izvršni direktor Dajmlera Diter Ziče (Dieter Zetsche), prenosi Seebiz.\n“Postići ćemo to ove godine, četiri godine pre nego što smo planirali”, kazao je u četvrtak Zeče tokom ekonomske konferencije u Frankfurtu, istakavši kako je cilj kompanije bio da 2020. godine postanu najveći svetski proizvođač vozila iz premium segmenta.\nOn je podsetio je da je taj cilj, koji je u početku izazvao dosta skepse i podsmeha, najavljen 2011. godine.\nDajmlerov odsek ličnih vozila Mercedes Benc ove će godine prodati više od dva miliona automobila, te će po prodaji prestići druga dva nemačka konkurenta na tržištu luksuznih vozila – Audi i BMW.\nBeograd na vodi: 20 ljudi konkuriše za jedan stan u “BW rezidensis”\nRonaldo demantovao da je utajio porez


Turski mediji o Haradinaju: Pije, poriče da je musliman i mnogo troši - 04.04.2018, Sputnik Srbija\nMediji lojalni turskom predsedniku Redžepu Tajipu Erdoganu nastavljaju Erdoganovu hajku protiv kosovskog premijera Ramuša Haradinaja, koji je smenio ministra... 04.04.2018, Sputnik Srbija\n19:10 04.04.2018 (Osveženo: 19:29 04.04.2018)\nMediji lojalni turskom predsedniku Redžepu Tajipu Erdoganu nastavljaju Erdoganovu hajku protiv kosovskog premijera Ramuša Haradinaja, koji je smenio ministra unutrašnjih poslova i šefa tajne službe zbog hapšenja i deportacije šestorice Turaka, predstavljajući ga kao čoveka koji pije alkohol, negira da je musliman i prekomerno troši novac.\nŠestorica uhapšenih i deportovanih turskih državljana radili su kao profesori i menadžeri škole i pripadnici su pokreta FETO, kojim rukovodi verski lider u egzilu Fetulah Gulen.\n„Ieni Akit“ posebnu pažnju poklanja činjenici da kosovski političari svoju decu obrazuju u školama koje pripadaju Gulenovom pokretu i navode da, osim Haradinajevog sina, te škole pohađaju deca predsednika parlamenta Kadrija Veseljija i ministra ekonomije Besima Bekaja.\nList, međutim, ne pominje da je istu školu prošle godine završio sin Hašima Tačija, predsednika privremenih kosovskih institucija.\nNapominje se da se Haradinaj najžešće usprotivio hapšenju i deportaciji šestorice Turaka, te da je zbog toga odmah smenio ministra policije i šefa obaveštajne službe.\n„Ieni Akit“ se osvrće na Haradinajevu biografiju napominjući da je, pre nego je došao na Kosovo sa Zapada, bio telohranitelj u jednoj diskoteci, a zatim tokom rata i jedan od glavnih komandanata takozvane OVK.\nPodseća se da je izvesno vreme proveo u Haškom tribunalu, gde je oslobođen optužnice da je tokom rata činio zločine nad Srbima i drugim nealbanskim stanovništvom na Kosovu.\n„Ieni Akit“ tvrdi da Haradinaj na izborima nikada ne bi mogao da osvoji više od 10 odsto glasova birača, iako je, podseća taj medij, 2004. godine uspe da postane premijer. Taj entuzijazam trajao je samo četiri meseca, dodaje se u tekstu.\nIpak, piše list, septembra 2017. godine Haradinaj se ponovo našao na glavnom putu.\n„Ovaj put ga je izgleda zahvatilo ludilo“, navodi „Ieni Akit“.\nČak i u parlamentu ga nazivaju pijanicom jer pije alkohol i poznat je kao „premijer skandala“, piše taj list.\nPodsećaju i na Haradinajev nedavni odmor u Švajcarskoj, kada je, kako su pisali mediji, potrošio 68.000 evra, dok stanovnici Kosova žive u siromaštvu.\n„Na pitanje odakle mu kuća koju ima, Haradinaj odgovara da su je izgradili njegovi ratni drugovi“, navodi se u tekstu i dodaje se da kosovski premijer ima i kuću koju je iznajmio nekim turskim zakupcima za kliniku za 6.000 evra mesečno.\n„Ieni Akit“ se osvrće i na Haradinajeve izjave o religiji i podsećaju da je jednom rekao da je rođen kao musliman, ali da ne zna zašto, te da nikada u životu nije bio u džamiji. Pominje se i njegovo odbacivanje Erdogana, kada je rekao da on „nema bratskog turskog lidera“.\nIpak, navodi se da „Kosovari žele Erdogana“ zbog njegovih izjave da je „Kosovo Turska“ tokom posete Prizrenu 2013. godine.


R.Srpska – Stranica 2 – Teslić Online\nIzdvojeno, Najnovije, R.Srpska, Teslić\nPolovinom marta ili početkom aprila moguće je da ćemo produžiti časove na 45 minuta, rekla je danas Natalija Trivić, ministrica prosvjete i kulture Republike Srpske, pišu Nezavisne. Ona je istakla da će krajem februara razgovarati sa predstavnicima Instituta za javno zdravstvo RS kako bi se dogovorili da li je moguće da dođe do produženja časova. „Ono što slijedi je vakcinacija stanovništva, te se nadamo da bi i to moglo uticati da dođe do smanjenja broja zaraženih i produženja nastave na 45 minuta“, naglasila je Trivićeva. (IZVOR: Nezavisne)\n7feb By Teslic OnlineNo Comments\nIzdvojeno, Najnovije, R.Srpska\nBOLNICA U DOBOJU: Od sutra obavezno zakazivanje PCR testiranja\nU Bolnici „Sveti apostol Luka“ u Doboju od sutra je obavezno zakazivanje termina za PCR testiranje na virus korona. Građani termin mogu zakazati na broj telefona 053/241-022, lokal 632, objavljeno je na “Fejsbuk” stranici Bolnice. Testiranje se vrši u Službi za mikrobiologiju. Građani treba da ponesu popunjen zahtjev za laboratorijsko ispitivanje na virus korona koji se može preuzeti na internet stranici Bolnice. Izvor: Glas Regije\nIzmjenama Zakona o bezbjednosti saobraćaja na putevima Srpske propisano je kretanje u kružnom toku, pravila kojih će se morati pridržavati vozači električnih tortineta, ali i tarifa koju vozači trebaju platiti ako zovu policiju zbog male štete u sudaru. Vlada Republike Srpske utvrdila je na posljednjoj sjednici Nacrt zakona o izmjenama i dopunama Zakona o bezbjednosti saobraćaja na putevima Srpske. Ovaj Zakon donesen je u julu 2011. godine, ali vremenom su uočeni nedostaci na koje je sada stavljen fokus. S obzirom da se gradi sve više kružnih raskrsnica, a vozači i dalje ne znaju tačna pravila kretanja u toku, ubuduće će ova oblast biti zakonski precizirana. – Propisano je da se u raskrsnici sa kružnim tokom i u raskrsnici puteva razvrstanih u različite kategorije, saobraća...\nPrethodno 1 2 3 … 88 Slijedeće


Javni red i mir - Vesti RTV Sokobanja 10.04.2012.\nU opštini Sokobanja stanje bezbednosti, lična i imovinska sigurnost građana u mesecu martu bila je na zadovoljavajućem nivou. Registrovano je ukupno 16 krivičnih dela, od kojih 15 dela opšteg kriminaliteta i jedno delo iz oblasti privrednog kriminala\n10.04.2012. Javni red i mir\nU opštini Sokobanja stanje bezbednosti, lična i imovinska sigurnost građana u mesecu martu bila je na zadovoljavajućem nivou. Registrovano je ukupno 16 krivičnih dela, od kojih 15 dela opšteg kriminaliteta i jedno delo iz oblasti privrednog kriminala, kaže Bojan Milivojević, komandir policijske stanice u Sokobanji. U proteklom periodu obezbeđen je stabilan javni red koji se ogleda u smanjenju prekršaja iz ove oblasti za 75 odsto, kaže Milivojević.


Da li je Srbija dobila poruku: Kaznite Rusiju bez odlaganja! - Sputnjik Srbija\n00:25 26 Februar 2020\n22:27 21.06.2018 (osveženo 22:30 21.06.2018) Preuzmite kraći link\nNa pitanje da li ovu izjavu Mekalistera treba tumačiti kao novi pritisak na Srbiju kada je reč o njenim odnosima sa Ruskom Federacijom, Milan Krstić sa Fakulteta političkih nauka u Beogradu za Sputnjik kaže da ovo jeste značajna poruka, ali da je još daleko od ultimatuma.\nNesporno je da Srbija, podseća naš sagovornik, u okviru poglavlja 31 ima obavezu da svoju spoljnu i bezbednosnu politiku uskladi sa politikom EU, ukoliko želi da bude primljena u članstvo.\n„Deo te politike jesu i deklaracije koje se odnose na razne treće aktere, između ostalih i Rusku Federaciju, i Srbija bi, između ostalog, trebalo da se usaglasi i usvoji sve deklaracije kako bi zatvorila to pregovaračko poglavlje. U tom smislu Srbija je 2012. godine imala 98 posto usklađenosti sa EU, ali je nakon toga, naročito 2014, krenuo pad jer nastupa ukrajinska kriza. Dakle, Srbija je tada, da bi se uskladila u potpunosti sa EU, zapravo trebalo da uvede sankcije Ruskoj Federaciji. Mada se ne svodi sve samo na Rusiju, postoje i neki drugi akteri koji su Srbiji takođe važni zbog nepriznavanja Kosova, zbog čega se naša zemlja ne usklađuje sa EU i nekim njenim aktima koji su protiv njih upereni, kao što su Kina ili Belorusija“, objašnjava Krstić.\n„Međutim, tu poruku ne treba shvatati ultimativno jer je poglavlje 31 i dalje manje bitno od drugih stvari na kojima EU insistira. Ja mislim da, dokle god Srbija u okviru poglavlja 35 radi ono što EU želi, a to je da nastavlja dijalog sa Prištinom, Srbiji će se tolerisati poglavlje 31, odnosno neusklađivanje sa, između ostalog, sankcijama Rusiji i nekim drugim spoljnopolitičkim stavovima Unije“, napominje Krstić.\n„Međutim, s obzirom na to da i u okviru EU postoje dileme kako dalje postupati prema Rusiji, mislim da je za Srbiju najpametnije da čeka i da se nada da će doći do nekih promena unutar same Unije, odnosno da će te sankcije biti relaksirane, da će se recimo sporazum Minsk 2 implementirati u Ukrajini i da će to otvoriti vrata za ukidanje sankcija ili bar njihovo svođenje na neku deklarativnu formu, te da će Srbija onda imati mnogo lakšu poziciju“, ukazuje Krstić.\nIpak, napominje, to u krajnjoj liniji zavisi od odnosa Evropske unije i Ruske Federacije, a sve i da naša zemlja najbrže moguće usvoji sankcije Rusiji, ona svakako ne bi sada postala članica EU zato što u ovom trenutku ne ispunjava ni druge uslove za članstvo, odnosno ono što i jeste suština evrointegracija — da se država reformiše u pogledu sistema.\n„Ulazak Srbije u EU je na dugom štapu, jer se u strategiji za proširenje EU kao najraniji datum pominje 2025. godina, a realno je da će to biti još kasnije. U tom periodu od nekih, da kažemo, desetak godina, svašta može da se promeni i zato Srbija ne treba da žuri sa takvom odlukom, već da se nada boljim okolnostima i da se trudi da je usklađivanje sa politikom EU što manje košta. Ako bi naša zemlja u ovom trenutku usvojila sankcije Ruskoj Federaciji, doživela bi samo retalijaciju sa ruske strane, a ne bi zbog toga kao nagradu dobila nikakav brži put ka EU, jer su u ovom trenutku politički prioritet Unije odnosi sa Prištinom“, kaže Krstić.\nRusija, Srbija, EU, Srbija


RTV Mir - Vulin: Roditelji odgovorni za odlazak dece u kamp\nVulin: Roditelji odgovorni za odlazak dece u kamp\nSreda, 06. avgust 2014, 17:15\nBEOGRAD - Ministar Aleksandar Vulin rekao je da su za probleme u "Svetolazarevom pravoslavnom omladinskom kampu" pre svega odgovorni roditelji koji su decu tamo poslali. MUP će prvi proveriti da li je bilo kršenja zakona, kaže Vulin.\nPrema pisanju medija, policija proverava da li su deca u julu vežbala pucanje iz vatrenog oružja u tom kampu na Kučajskim planinama iznad Despotovca, prenosi Beta.\nMinistar za rad, zapošljavanje, boračka i socijalna pitanja Aleksandar Vulin je novinarima u Senjskom Rudniku rekao da njegovo ministarstvo brine o dečjim pravima kroz rad socijalnih centara i da će o tom kampu razgovarati s roditeljima dece koja su tamo bila.\n"Na prvom mestu je odgovornost roditelja. Ne može niko da vam uzme dete jer vi ste dete negde odveli. Sada treba razgovarati s roditeljima da bi se videlo šta se zapravo desilo", rekao je Vulin.\nMinistar je naveo da roditelji treba da odgovore da li podržavaju to da deca vežbaju sa oružjem.\nZamenica zaštitnika građana Srbije Gordana Stevanović pozdravila je najavu vlasti da će ispitati da li je jedna nepriznata pravoslavna crkva prekršila zakon pri organizovanju kampa za decu.\nStevanovićeva je pozdravila i reakciju zvaničnika Srpske pravoslavne crkve povodom slučaja u Despotovcu.\nDodala je da se nada da će SPC na isti način, principijelno, uvek stati u zaštitu dece i mladih od eventualne zloupotrebe, bez obzira ko je čini.\nMediji su objavili snimak dece, među kojima neke mlađe od 10 godina, kako tokom boravka u kampu na Kučajskim planinama, iznad Despotovca, pucaju iz replika "kalašnjikova".\nKamp je organizovala nekanonska "Srpska istinski pravoslavna crkva".\nU medijima se pojavila informacija da je SIPC pod privremenim okriljem Grčke istinski pravoslavne crkve (zvaničan naziv Crkva istinski pravoslavnih hrišćana Grčke).\nMeđutim, predstavnik te crkve jeromonah Sava Mikić kaže za Internet portal RTS-a da je reč o otadničkoj grupi koja se od Crkve istinski pravoslavnih hrišćana Grčke u Srbiji odvojila još 2011. godine. Naša crkva, kaže Mikić, nema nikakve veze ni sa političkim, ni vojnim, ni paravojnim, niti bilo kakvim drugim organizacijama tog tipa.\nPolicija je saopštila da je pokrenuta istraga, a predstavnici SPC su osudili, kako su naveli, tu skandaloznu zloupotrebu dece, ocenivši da je to pitanje za državne organe.


Bez saglasnosti Nemačke nema napretka - Naši u svetu\nObjavljeno 11/11/18 u 17:30\nFOTO: TANJUG/ SLUZBA ZA SARADNJU SA MEDIJIMA PREDSEDNIKA SRBIJE/\nBEOGRAD – Predsednik Srbije Aleksandar Vućić izrazio je danas očekivanje da će Nemačka osuditi rušenje sporazuma CEFTA, odnosno odluku Prištine o povećanju poreza na robu iz Srbije i Bosne i Hercegovine, navodeći da niko ne može da razume tako neodgovoran postupak koji plaši.\nMislim da će Nemci nedvosmisleno pokazati odnos prema rušenju sporazuma CEFTA, rekao je Vučić posle sastanka sa nemačkom kancelarkom Angelom Merkel navodeći da ne želi da kaže da je to rezultat njihovog razgovora već dosledne nemačke politike.\nPrema njegovim rečima, kao što će Nemačka biti za nezavisnost Kosova jer je to njihova to politika „takođe znam da će svakako osuditi politiku rušenja ovog sporazuma“.\nVučić je preneo da je Merkelovoj rekao da ne razume takav nedgovoran potez Prištine da ruši sporazum star dugi niz godina.\nVučić kaže da se treba plaštiti šta mogu da urade glave koje su donele takvu odluku i da ga je „strah toga“.\nGovoreći o odnosu sa Prištinom, Vučić je rekao da je Srbija za politiku kompromisa, razumevanja, zaštitu državnih i nacionalnih interesa.\nKako je naveo, kakva je svrha pričati sa Merkel o nekom planu kad ne može da se obezbedi ni poštovanje CEFTA sporazuma zavhaljujući nekim glavama u Prištini.\n„Šta da joj kažem malo nam fali da se dogovorimo, miljama smo udaljeni od bilo kakvog sporazuma“, rekao je Vučić, navodeći da je tako rekao Merkel.\nVučić je rekao da je rušenje sporazuma CEFTA jedino negativno što je rekao govoreći sa Merkel o prilikama u regionu.\nOn je kazao i da je važno da za sve što Srbija radi pokuša da dobije saglasnost Nemačke, jer bez te zemlje teško da se može očekivati bilo kakav napredak ne samo na putu evropskih integracija, nego i na pozicioniranju Srbije u savremenom svetu.\nAleksandar VučićAngela MerkelNemačka


Rusija protiv Ukrajine — rat za trgovinu - Sputnjik Srbija\n15:04 02 Decembar 2020\n17:55 20.05.2017 (osveženo 22:17 20.05.2017) Preuzmite kraći link\nZahtev za konsultacije tiče se i tranzita kroz Ukrajinu, saopštio je ministar za ekonomski razvoj Rusije Maksim Oreškin na marginama sastanka Azijsko-pacifičke ekonomske saradnje.\nOreškin se na ovom skupu sastao s predsednikom Svetske trgovinske organizacije Robertom Azavedom i tom prilikom ga obavestio o pokretanju parnice.\n„I ne samo to, broj antiruskih mera, njihov karakter, obim sektora koji potpadaju pod ograničavajuće mere, svedoče o tome da Ukrajina sistematski i svesno narušava svoje međunarodne obaveze, ignorišući pravila međunarodne trgovine i druge norme međunarodnog prava. Pritom, neke od ovih mera ne štite ukrajinsku ekonomiju, nego joj, naprotiv, stvaraju dodatne probleme“, dodao je ministar.\nPrema njegovim rečima, ruski zahtev obuhvata stotine elemenata ukrajinskih zakonskih akata i tiče se narušavanja niza osnovnih sporazuma Svetske trgovinske organizacije.\nsankcije Rusiji, spor, Svetska trgovinska organizacija, Maksim Oreškin, Ukrajina


Stižu Armani Android Wear 2.0 pametni satovi – BiGportal.ba\nStižu Armani Android Wear 2.0 pametni satovi\nPoput mnogih drugih, luksuznih, modnih i industrijskih brendova, Emporio Armani želi da iskoristi prednosti koje ima Android Wear 2.0 kako bi kreirao kolekciju pametnih satova, baziranih na ovoj platformi.\nLinija će nositi naziv Connected, a u pitanju su naslednici hibridnih pametnih satova brenda i imaju Android Wear 2.0 platrformu i ekrane osetljive na dodir. Iako video trejler ne daje odgovor na to šta ove satove razlikuje od bilo kog drugog Android Wear 2.0 uređaja, ipak će biti onih koji će želeti da poseduju pametni sat sa Emporio Armani logom i solidnim dizajnom.\nKada je funkcionalnost u pitanju, biće prisutan sistem obaveštenja i prikaza poruka, praćenje aktivnosti i kontrola muzike. Armani Android Wear 2.0 pametni satovi će se u prodaji naći od 14. septembra.


Online registracija preduzetnika - Marjanovic Law\n30. јан 2018\nOd 01. januara 2018. godine moguća je elektronska registracija preduzetnika kod Agencije za privredne registre (dalje u tekstu: APR). Preduzetnici sada mogu da se registruju bez odlaska na šalter, u potpunosti putem interneta, a uz to jeftinije i za mnogo kraće vreme.\nPrvi korak u realizaciji elektronske registracije preduzetnika jeste kreiranje korisničkog naloga u Sistemu za centralizovano prijavljivanje korisnika kod APR-a. Nakon toga se pristupa portalu na kom se nalazi elektronska prijava.\nPodnosilac prijave za registraciju može biti punoletno fizičko lice, koje poseduje kvalifikovani elektronski sertifikat (elektronski potpis). Potpisivanje dokumenta vrši se putem aplikacije za elektronsko potpisivanje, koja se može preuzeti na sajtu APR-a, a svakom podnosiocu prijave takođe je neophodan i na računaru instaliran čitač elektronskih kartica.\nPlaćanje naknade za registraciju vrši se isključivo elektronski, i to korišćenjem platne kartice (Visa, MasterCard). Preko portala APR-a pristupa se i aplikaciji za elektronsko plaćanje naknade.\nElektronska prijava registracije se može podneti i preko punomoćnika, u kom slučaju u prilogu mora biti ovlašćenje za podnošenje prijave, i to:\nu formi elektronskog dokumenta, potpisanog elektronskim potpisom fizičkog lica u čije se ime prijava podnosi, ili\nu formi digitalizovanog akta koji je istovetan originalu, a što se potvrđuje kvalifikovanim elektronskim pečatom ili kvalifikovanim elektronskim potpisom javnog beležnika.\nRešenje o registraciji preduzetnika APR donosi u elektronskom obliku i isto se potpisuje kvalifikovanim elektronskim potpisom registratora, a snabdeveno je vremenskim žigom. APR ovo rešenje dostavlja na registrovanu mejl adresu registrovanog preduzetnika ili ovlašćenog podnosioca e-prijave.\nKrajnje, ukoliko se budući preduzetnici ne odluče za novi sistem registracije, papirne prijave i potrebna dokumentacija se i dalje mogu podneti na šalterima APR-a ili poslati poštom.


Kolumne: General Simić povukao prijavu protiv Babića zbog deteta\nGeneral Simić povukao prijavu protiv Babića zbog deteta\nNa suđenju u Trećem osnovnom sudu u Beogradu u ponedeljak, bivši načelnik Uprave saobraćajne policije Dragiša Simić kome se sudi za zloupotrebu službenog položaja kazao je da je mesečno stizalo oko 2.000 zahteva za povlačenje prekršajnih prijava, pišu "Večernje novosti".\nTužilaštvo je istaklo 391 predmet kao sporan, u kojima je Simić naložio da se povuče prekršajna prijava ili odustane od prekršajnog postupka. On je juče izneo svoju odbranu, a na početku suđenja u januaru izjasnio se da nije kriv, podsećaju "Novosti".\n"Mnogo njih je urgiralo da ja donesem nekakvu naredbu. Nadređeni, kolege, kao i političari, ali takve urgencije nisu uticale prilikom mog odlučivanja“, kazao je Simić. "Ako nisu ispunjeni zakonski uslovi, nisam donosio odluku da se odustane od prekršajnog postupka“.\n"Kada bi mi došao Zoran Babić i rekao da je prekoračio brzinu jer je vozio bolesno dete kod lekara, kao i gospodin Igor Bečić, bivši potpredsednik skupštine, kome je baba imala infarkt imao sam diskreciono pravo da im poverujem ili ne. To su ozbiljni ljudi i ja sam im verovao“.\nSimić je istakao da je neuporedivo veći broj slučajeva u kojima je odbio zahtev da se primeni član 314a Zakona o bezbednosti saobraćaja.\n"Sve sam radio po zakonu. Kada dobijem predmet, ja ga proučim, pitam pomoćnike kakva je situacija sa ranijim prekršajnim postupcima kod tog lica. Ako je u skladu sa zakonom, donosim naredbu da se ne pokreće ili da se odustane od prekršajnog postupka“.\nPrema njegovim rečima, bilo je puno zahteva i iz Sektora unutrašnje kontrole, BIA, Direkcije policije, iz kriminalističke policije, odnosno iz svih ministarstava.\nSimić je dodao da je on pokrenuo inicijativu preko tadašnjeg ministra unutrašnjih poslova Ivice Dačića da se zakonski reguliše ko je ovlašćen da odustane od prekršajnog postupka.\nIzvor: Večernje novosti, N1


Kako su Semberci osvojili "Ligu šampiona" - Veliki uspjeh kompanije "Intergaj" na evropskoj sceni! - NOVI GLAS\nKonjički sport u Semberiji, ali i cijeloj BiH, pa i regionu, proživljava neke od najtežih godina, vjerovatno i decenija. Međutim, nedavno je konj u vlasništvu jedne bijeljinske kompanije bljesnuo na evropskoj sceni i napravio uspjeh kakav se ne pamti kada su u pitanju konji čiji su vlasnici sa ovih prostora. Pobjednik je prestižne “Lige šampiona” u konjičkom sportu!\nKompanija “Intergaj” iz Bijeljine već dugo je jedna od rijetkih koja ulaže i energiju, ali i novac, u konje i konjički sport. Međutim, kako je taj sport u ovom regionu na amaterskom nivou, da bi ostvarili bilo kakve rezultate, morali su “konjičku sreću” potražiti u Mađarskoj. I uspjeli su u tome!\nOve godine je kompanija “Intergaj” kupila konja pod nazivom Nančo, koji, dok nije došao u njihove ruke, nije postizao značajne rezultate. Sportski konj, galoper, boravi u Mađarskoj, gdje redovno trenira i živi pravi sportski život pod palicom priznatog mađarskog stručnjaka Gabora Maronke. Idealno održavanje, pravilna ishrana i redovni treninzi napravili su od Nanča pravog šampiona, ali i biser u rukama ove bijeljinske kompanije.\nVeć nakon nekoliko mjeseci koliko je bio u vlasništvu “Intergaja”, Nančo je eksplodirao. Pobijedio je u skoro svim trkama u kojima je učestvovao u Mađarskoj, pa su i ambicije vlasnika i trenera srazmjerno porasle.\n“Nakon što je Nančo osvojio sve što se osvojiti moglo u Mađarskoj, odlučili smo da ga oprobamo u Baden Badenu, velikom evropskom centru konjičkog sporta, gdje je učestvovao u trci evropske “grupe tri”. Nismo imali pretjerana očekivanja, jer je tu konkurencija zaista jaka, ali se jesmo nadali nekom plasmanu, jer bi i to bio odličan rezultat. Na iznenađenje mnogih, pa donekle i nas samih, Nančo je osvojio ubjedljivo prvo mjesto u toj trci.”, rekli su za NoviGlas iz kompanije “Intergaj”.\nNakon trijumfa u Baden Badenu krajem oktobra, predstavnici kompanije “Intergaj” su odlučili da se oprobaju na najvećoj sceni. Nančo je prijavljen na trku “grupe jedan” u Minhenu, koja se još naziva i “Liga šampiona”, što je najviši rang takmičenja u Evropi.\n“To je zaista ozbiljan nivo takmičenja, najviši, ogroman je i nagradni fond, a ako u Evropi i postoji veća trka, to je možda u Engleskoj. Međutim, u toj trci su učestvovala dva konja iz Engleske, ostalo su bili njemački konji, i naš Nančo.”, kažu za NoviGlas iz “Intergaja”.\nDa li se to još može nazvati iznenađenjem ili ne, pitanje je, ali je Nančo trijumfovao i na trci “grupe jedan” i iza sebe ostavio galopere iz Engleske i Njemačke! Na taj način je trijumfalno završio ovu sezonu, a sva je prilika da mu je namijenjena i velika nagrada – Nančo će krajem godine biti proglašen za najboljeg konja galopera Mađarske.\nNančo je već postao prepoznatljivo ime na evropskoj trkačkoj sceni, a od njega se u sljedećoj sezoni mnogo i očekuje. Međutim, iz “Intergaja” navode da on nije jedina galoperska uzdanica ove kompanije.\n“Imamo još dva konja u Mađarskoj, ali to su nešto mlađi konji, koji se još nisu ni takmičili na velikim trkama. Međutim, očekujemo da će oni svoj puni potencijal dostići upravo u sljedećoj godini, za koju se intenzivno pripremaju pod palicom trenera Maronke.”, kažu za NoviGlas iz Intergaja.\nTako je Bijeljina dobila još jednog velikog šampiona kog neće moći gledati na “domaćem terenu”. Nedostatak infrastrukture, sredstava, ali i ljudi koji se ozbiljno bave konjičkim sportom prinudio je one najambicioznije da pripreme, treninge i održavanje prebace u inostranstvo.\nA u sljedećoj sezoni će se o uspjesima galopera u vlasništvu “Intergaja” tek čuti, kako u regionu, tako i širom Evrope.\nUz podršku mještana i opštine Lopare porodica Lakić dobila krov nad glavom (Foto)


NIS i Telekom predvode srpsku privredu - PKS-RPK Novi Sad\nNedavno predstavljena lista najuspešnijih srpskih privrednih društava za 2015. godinu, koju je objavila Agencija za privredne registre (APR), nije donela mnogo iznenađenja kada je reč o najuspešnijim kompanijama u Srbiji.\nU vrhu liste nazvane „100 naj…“, kada je reč o poslovnim uspesima, ustalili su se NIS i Telekom, kompanije koje zapravo predvode srpsku privredu jer su najuspešnije kada je reč o neto dobiti. Razlika između ove dve kompanije je minimalna, budući da je neto dobit Telekoma iznosila 16,3 milijarde dinara, dok je NIS imao čistu zaradu od 16,1 milijardu dinara. Te dve kompanije su se na ovaj način izdvojile na listi najboljih po neto dobiti jer je trećeplasirani EPS u prošloj godini imao neto dobit koja iznosi 10,9 milijardi. Prema podacima koje je saopštio APR, uspeh te dve kompanije je utoliko veći kada se zna da njihova ostvarena neto dobit čini oko sedam odsto ukupne neto dobiti cele privrede Srbije.\nNa tradicionalnoj listi APR-a kompanije su rangirane u šest različitih kategorija, među kojima četiri prikazuju aspekte uspešnosti poslovanja i finansijskih kapaciteta (poslovni prihodi, neto dobitak, poslovna imovina i kapital), dok su u poslednje dve svrstane kompanije po aspektu poslovnih gubitaka (najveći neto i najveći ukupni gubitak).\nKompanija NIS je prošle godine uspela da bude među pet najboljih srpskih kompanija u sve četiri kategorije kojima se iskazuju poslovni uspeh i dobri finansijski kapaciteti. Tako je NIS domaće preduzeće sa najvećim poslovnim prihodima koji su u 2015. godini iznosili 199,9 milijardi dinara što čini 2,3 odsto poslovnih prihoda cele srpske privrede. U toj kategoriji Naftna industrija Srbije daleko je najuspešnije domaće preduzeće.\nDobri rezultati NIS-a i činjenica da je u svim kategorijama kojima se meri uspeh kompanija među pet najuspešnijih u Srbiji, utoliko je značajniji kada se zna da je globalna naftno-gasna industrija već više od dve godine izložena velikom pritisku zbog značajnog pada cena nafte (polovinom 2014. godine bila je oko 110 dolara, dok se sada kreće između 45 i 50 dolara po barelu) i nestabilnosti na tržištu. Takođe, te dve kompanije su od velike važnosti za srpski budžet jer u njega isplaćuju značajne iznose po osnovu poreskih obaveza, kao i po osnovu dividendi. Na predstavljanju izveštaja APR-a kao velika prednost te dve kompanije navedena je i činjenica da nemaju istorijskih gubitaka i da svu profitabilnost mogu da koriste za nova investiranja i isplatu dividendi. Zato je realno očekivati da će NIS i Telekom i na narednoj listi APR-a biti među vodećima u kategorijama kojima se meri uspešnost poslovanja, odnosno finansijski kapaciteti srpskih preduzeća.


NARODNA SKUPŠTINA RS: ODRżAN SKUP PODSTICANJE INVESTICIJA U SRBIJI - PREDUSLOVI I ZAKONSKI OKVIR\nNARODNA SKUPŠTINA RS: Održan skup Podsticanje investicija u Srbiji - preduslovi i zakonski okvir\nU Domu Narodne skupštine, u saradnji sa Nordijskom poslovnom alijansom u Srbiji, 21. januara 2016. godine, organizovan je skup sa ciljem unapređenja trgovine i saradnje nordijskih zemalja i Srbije.\nPotpredsednik Narodne skupštine i predsednik Ekonomskog kokusa, prof. dr Vladimir Marinković zahvalio se prisutnima i otvorio skup naglasivši da je 2015. godina za Srbiju bila veoma važna jer su doneti bitni zakoni koji se tiču ulaganja, kapitala i izgradnje, a koji mogu doprineti unapređenju trgovine među nordijskim zemljama i Srbije, kao i da će se narednih godina Srbija truditi da se okrene izvozu dobara, pokušati da postane inovativni centar u regionu i aktivno raditi na pospešivanju poslovnog ambijenta u zemlji.\n"Pored zakonodavnog okvira i zakonodavnog delovanja, ono što je za nas veoma važno je to da imamo veliki broj investicija sa prelivajućim efektom, investicija koje će doneti novo znanje, novi model menadžmenta i nove tehnologije i da na taj način možemo da obezbedimo da naši mladi, visoko obrazovani ljudi mogu da se zaposle u najboljim kompanijama", rekao je Marinković.\nŽeljko Sertić, ministar privrede, naglasio je da se najveći izazov donetog zakona nalazi u implementiranju zakona, i zahvalio se Ekonomskom kokusu kao radnom telu Narodne skupštine što je olakšao taj posao, kao i na trudu da pospeši ekonomiju u Srbiji. Sertić je dodao i da je krajem 2015. godine izglasan Zakon o ulaganjima ("Sl. glasnik RS", br. 89/2015) koji je od Svetske banke i Međunarodnog monetarnog fonda ocenjen kao Zakon najbliži najboljoj svetskoj praksi, i da Srbija ima čime da se ponosi i da ponudi kompanijama iz sveta.\nKako je naveo, u narednom periodu akcenat će biti na izvoznim aktivnostima, prevashodno finalnih proizvoda, a cilj je da se kompanije podstaknu u tome, naročito u zemljama sa kojima Srbija ima carinske sporazume.\nPodsetivši da je 2016. godina preduzetništva, Sertić je rekao da je cilj da Srbija bude pogodno mesto za investicije i da svakodnevni život građana bude sve bolji i bolji.\nDušan Vujović, ministar finansija pohvalio je Srbiju koja je uspela da u sred fiskalne konsolidacije izađe iz recesije i ostvari privredni rast, čije je uzrok između ostalog i investiranje u privredu.\nMinistar Vujović očekuje da će Srbija, uz pravilno radno okruženje i dobru orjentaciju ekonomske politike, pokazati da može da privuče i pogoduje unapređenju investicija.\nGost skupa, predsednik i generalni direktor Telenor Grupe, koja je druga najveća strana investicija u Srbiji, Sigve Breke, govorio je o tome da međunarodni investitori žele da Vlada i politika Srbije obezbede uslove za poslovanje u vidu tri cilja, predvidivosti propisa, vladavini prava i jednakim pravima za sve koji žele da investiraju u Srbiju. Breke je dodao da Telenor Srbija, iako čini mali deo Telenor grupe, prednjači u inovacijama u okviru kompanije.\nNj.E. Arne Sanes Bjornstad, ambasador Norveške u Republici Srbiji, rekao je da su nordijske zemlje i Srbija prijateljske zemlje i da se takve zemlje međusobno pomažu, trguju i investiraju, i da dijalog, razmena iskustva i razgovori o budućnosti, doprinose razvoju perspektiva za investicije. On je istakao da vidi Srbiju kao zemlju koja ispred sebe ima više mogućnosti nego izazova.\nJasmina Vignjević, predsednica Borda guvernera Nordijske poslovne alijanse u Srbiji osvrnula se na izveštaj Privredne komore Srbije iz 2014. godine u kom se navodi da je spoljno trgovinska razmena Srbije sa nordijskim zemljama iznosila preko 700 miliona dolara, što je činilo dva odsto ukupne spoljno trgovinske razmene Srbije sa drugim zemljama. Izvoz srpskih proizvoda u pomenuti region iznosio je 152 miliona dolara, što je činio jedan odsto ukupnog prošlogodišnjeg izvoza Srbije, a Nordijska poslovna alijansa je mesto gde se potencijalni investitori raspituju o poslovnoj klimi u Republici Srbiji i o drugim preduslovima za investiranje, rekla je Vignjević.\nKako je navela, izazovi u narednom periodu trebalo bi da budu i dalje smanjenje parafiskalnih nameta, sektorski porezi i primena zakona.\nNakon izlaganja usledila je diskusija u kojoj su učestvovali narodni poslanici, privrednici, članovi Ekonomskog kokusa i članovi biznis asocijacija.\nIzvor: Press služba Skupštine Srbije i Tanjug, 21.01.2016.


(FOTO) IZNENAĐENJE ZA SVE: Članovi najpopularnijeg srpskog benda ULAZE U ZADRUGU! - Informer\n(FOTO) IZNENAĐENJE ZA SVE: Članovi najpopularnijeg srpskog benda ULAZE U ZADRUGU!\nUčesnike najzahtevnijeg rijalitija sutra očekuje veliko iznenađenje\nRijaliti Zadruga od samog početka pomera granice i obara rekorde gledanosti. Učesnici rijalitija svakodnevno se suočavaju sa novim izazovima, zadacima i situacijama u kojima pokazuju svoje pravo lice. Ipak, svi oni najviše vole opuštanje uz muziku i piće te su im žurke koje im priređuje Veliki šef omiljene.\nKako je Veliki šef pun iznenađenja i kada su kazne, ali i nagrade u pitanju, rešio je da učesnike ove srede obraduje koncertom "Tropiko benda". Od izvora bliskog produkciji saznali smo da će ova žurka biti potpuno drugačija od svih dosadašnjih jer je u pitanju pravi koncert.\n- Ove srede zadrugarima će u njihovom gradu biti organizovan koncert "Tropiko benda". U toku su pripreme za taj spektakl, montira se posebna bina, rasveta i sve ostalo što je potrebno za jedan koncert. Oni ni ne sanjaju da će sutra uživati u koncertu ove grupe - rekao je izvor blizak produkciji za Pink.rs\nZadrugare u sredu očekuje veliki koncert koji ćete moći da pratite na Televiziji Pink i portalu Pink.rs.\nrijaliti zadruga Pink Tropiko bend


Politika: Makoli može u Srbiju samo kao građanin - BalkaniYUm.TV '); } //]]>\nIbrahim Makoli može da uđe u Srbiju samo kao običan građanin, izjavio je ministar unutrašnjih poslova Ivica Dačić.\nMinistar unutrašnjih poslova Srbije Ivica Dačić izjavio je da svako sa Kosova može da dodje u Srbiju kao običan građanin a ne kao ministar i to je definisano dogovorom delegacija Prištine i Beograda u Briselu.\n"MUP nije obavešten da je postignut dogovor da kosovski političari dolaze u Srbiju radi obavljanja svojih političkih funkcija. Svako može da dodje kao običan građanin, ne kao ministar takozvani za dijasporu", rekao je Dačić.\nOn je podsetio da je MUP Srbije shodno rezultatima dijaloga u Briselu definisao uslove pod kojim osoba sa dokumentima sa Kosova može da prelazi administrativnu liniju i granicu Srbije prema drugim zemljama Evrope.\n"MUP će poštovati sve dogovore ali ovakav dogovor nije postignut", naveo je Dačić ističući da kosovski ministar za dijasporu Ibrahim Makoli kome danas nije bilo dozvoljeno da predje preko prelaza Končulj, na osnovu dogovora, može da dodje kao običan gradjanin.\nMakoli je danas u Bujanovcu trebalo da se sastane s predsednicima opština Bujanovac i Preševo Šaipom Kamberijem i Ragmijem Mustafom, kao i s predsednikom albanskog Nacionalnog saveta Galipom Bećirijem.\nKako je naveo Dačić, opština Bujanovac nema ovlašćenja da poziva "takozvane ministre" država koje nisu priznate.


Nema futsala zbog pandemije koronavirusa COVID-19 – Leteći Holanđanin\n5. aprila 2020. 11. aprila 2020.\nJoš uvek je aktuelno vanredno stanje u Srbiji pa su tako i sva takmičenja prekinuta. Na preporuku UEFA, FSS i FSV su se takođe oglasili povodom pandemije COVID-19, i prekinuli sva takmičenja do daljeg.\nPreostalo je da se odigra još jedno – poslednje 14. kolo Futsal lige Vojvodine grupa Zapad, i eventualno baraž za prvaka. KMF Leteći Holanđanin je lider na prvom mestu a preostala je da se odigra utakmica 14. kola u velikoj dvorani CFK „Drago Jovović“ protiv Letećeg Bajmočanina. U jesenjem delu u 7. kolu, u Bajmoku bilo je nerešeno 5:5 iako su narandžasti vodili sa 3:2 na poluvremenu.\nUredili smo presek do sada odigranih utakmica i predstavljamo vam listu strelaca za još uvek tekuću 2019/2020 sezonu. Ubedljivo najbolji strelac Letećeg Holanđanina a verovatno i lige je kapiten Željko Ačanski sa ukupno postignutim 21. golom (iz 10 odigranih utakmica). Željko Ačanski „Ačo“ nije odigrao samo utakmicu u Novom Sadu na gostovanju protiv istoimene ekipe kada su podmlađeni Holanđani prosto deklasirali domaćina sa 0:8 (0:4), i time pokazali kvalitet i potvrdu prvog mesta.\nkapiten Ačanski Željko /Marbo – Leteći Holanđanin/\n1.Ačanski Željko – 21. gol,\n2/3. Marojević Stefan i Radović Danilo – po 10.golova,\n4. Šmit Martin – 5.golova,\n5. Avdalović Vukašin – 4.gola,\n6/7. Lazetić Radoslav i Radanović Lazar – po 3. gola,\n8. Selak Stefan – 2.gola,\n9. – 13. Eraković Mitar, Zečević Željko, Ivošev Stefan, Šmit Andrej i Lukić Dejan – po 1. gol.\nSlavi se pobeda /iz svlačionice KMF L. Holanđanina/\nU sezoni 2009/2010 najbolji strelac Prve futsal lige Srbije je bio upravo kapiten KMF Letećeg Holanđanina ŽELJKO AČANSKI sa 35 postignutih golova na 20 utakmica.


08.10.2019. 15:21h 08.10.2019. 15:21h\nAuto-put Beograd - Sarajevo povezaće RS, Srbiju i BiH i omogućiće bolju komunikaciju, složila su se trojica članova Predsedništva BiH Milorad Dodik, Šefik Džaferović i Željko Komšić na pres konferenciji nakon trilateralnog samita Srbije, Turske i BiH.\nSrpski član Predsedništva Milorad Dodik istakao je da je to dobar forum i dobar oblik saradnje, dodajući da je smperam da se nastave razgovori tri zemlje u tom forumu, kao i da je potrebno da se očuva i politička dobra saradnja, da se očuva stabilnost i mir.\n"Erdoganove reči da treba izbeći svaki, eventualni etnički sukob na ovim prostorima i graditi mir su svakako prihvatljive za sve nas. Želimo to da činimo i da u tom pogledu nižemo uspehe", naveo je Dodik.\nU tom će smislu, dodao je, auto-put Beograd - Sarajevo povezati RS, Srbiju i BiH i omogućiti bolju komunikaciju.\n"Potreban je dijalog, za mene je to najvažnije i potrebna je intenzivnija saradnja između institucija BiH i Srbije jer samo na taj način se mogu rešiti svi bilateralni problemi", rekao je Džaferović.\n"Ovo je vrlo važan projketa koji definitivno utiče na mir i stabilnost u celom regionu", istakao je Džaferović.\nPrema nejgovim rečima, Srbija je završila svoje obaveze i počinje izgradnju.\n"Što se BiH tiče potrebno je da što pre institucionalno definišemo i potom zakljucimo ugovore i sa Turskom i sa Srbijom kako bismo realizovali taj projekat. To je za mene najvažnije sa ovog sastanka", rekao je on.\nPredsedavajući Predsedništva BiH Željko Komšić zahvalio je predsedniku Aleksandru Vučiću, kao domaćinu i predsedniku Turske Redzepu Tajipu Erdoganu na prilici da se u Beogradu razgovara o pitanjima koja se tiču zajedničkih projekata tri zemlje, navodeći da je najviše reči bilo o izgradnji auto-puta Beograd - Sarajevo, mogućnostima finansiranja i načinu izvođenja projekta.\n"Reč je o zahtevnom projektu jer su to skupi projekti, ali su višestruko korisni jer povezuju dve zemlje, građane. Pogotovo su važni za BiH zato što mi imamo interes da se realizuju, jer podstiču i povezanost u okviru BiH na nekim pravcima koji su nedovoljno izgrađeni", rekao je Komšić.\nPredsedništvo BiHMilorad DodikŽeljko KomšićŠefik Džaferović


Novi mandat Šoštaru i Milanoviću za osvajanje vrha Evrope – Nadlanu.com\nNovi mandat Šoštaru i Milanoviću za osvajanje vrha Evrope\nBEOGRAD, 31. marta 2009. (Beta) – Skupština Vaterpolo kluba Partizan ponovo je izabrala Igora Milanovića za predsednika, i Aleksandra Šoštara za predsednika Upravnog odbora, a kao glavni cilj kluba u narednom periodu označila osvajanje titule prvaka Evrope.\nNovi mandat Šoštara i Milanovića traje do 2013. godine.\nŠoštar je na današnjoj sednici izjavio da je Partizan u proteklih godinu dana imao pozitivno finansijsko poslovanje i da su rezultati kluba u svim kategorijama bili u skladu sa ambicijama “crno-belih”.\n“Prihodi kluba u proteklih godinu dana iznose 249.000 dinara, što nije velika suma, ali je pokazatelj da se nalazimo na dobrom putu. Među uspehe u proteklih godinu dana ubrajamo i završene radove na Bazenu na Banjici, koji izgleda mnogo modernije nego do pre nekoliko godina“, objasnio je Šoštar.\n“U prošloj godini seniori su osvojili titulu prvaka i kup Srbije, a trenutno nas očekuje i četvrtfinalni duel sa Jugom u Evroligi. Devetorica naših igrača učestvovala su prošle godine sa reprezentacijom u osvajanju zlata u Svetskoj ligi, a osmorica su došla do srebra na EP i bronze na Olimpijskim igrama u Pekingu“, istakao je Šoštar.\nPredsednik UO Partizana naveo je da je cilj “crno-belih” da u narednom periodu dodatno poboljšaju rezultate.\n“Dosadašnji rezultati su dobri, ali ne smemo ovde da se zaustavimo. Želimo da budemo još bolji, da dođemo do vrha Evrope i da, kao i u prošlosti, budemo okosnica vaterpola u Srbiji“, kazao je on.\nPredsednik skupštine Partizana Igor Milanović rekao je da je zadovoljan dosadašnjim rezultatima kluba, ali i napretkom ostvarenim u organizaciji i menadžmentu.\n“Ostvarili smo ciljeve koje smo postavili. Stabilizovali smo klub u sportskom, finansijskom i organizacionom smislu. Kada je u pitanju menadžment, najzaslužniji za dobar rad je direktor Darko Udovičić, a sjajna je stvar i dolazak Nenada Manojlovića na mesto sportskog direktora“, rekao je Milanović.\nOn je dodao da je Partizan postavio visoke ciljeve u domaćem takmičenju i Evroligi.\n“Naš zadatak ne prestaje ovde, već želimo da u narednih nekoliko godina naš rad još više dođe do izražaja kroz rezultate. Želimo da budemo u vrhu Evrope i da istovremeno radimo na jačanju srpskog vaterpola i organizaciji regionalne lige“, zaključio je Milanović.


Zelena revolucija je dobar primer kako tehnološki napredak može dramatično da utiče na ekonomski razvoj – u ovom slučaju proizvodnju hrane. Druge tehnološke inovacije pomažu u poboljšanju poljoprivredne proizvodnje – od pružanja većih mogućnosti farmerima u Indiji do medjunarodnih nastojanja da se uzgoje vrste hrane ojačane hranljivim vitaminima.\nPoljoprivrednici u severnoj indijskoj državi Utar Pradeš su svojevremeno su morali da prodaju pšenicu i druge useve lokalnim preprodavcima. Medjutim, oni sada, zahvaljujući internetu, mogu da dobiju veće cene za svoje useve.\nU selu Hatras, poljoprivrednici mogu da odu na lokalni interenet kiosk gde imaju pristup mreži koju je uspostavila indijska duvanska kompanija. Na mreži poznatoj kao e-Choupal oni mogu da provere cene i prodaju svoje proizvode na internetu. Radž Kumar Šarma je koordinator centra u Hatrasu.\n«Beneficije e-Choupala su da mi dobijamo informacije o cenama ovde u selu. Tu nam takodje stižu i izveštaji o vremenskim prilikama, te unapred saznamo o temperaturnim promenama i kišama kako bi primenili pesticide u pravom trenutku,» kaže on.\nHatras je jedno do više od šest hiljada sela povezanih u sistemu e-Choupal. Uzgajivači pirinča su značajno povećali svoju proizvodnju zahvaljujući takozvanoj zelenoj revoluciji tokom poslednjih 40 godina kada su naučnici počeli da uzgajaju vrste pirinča koje daju visoki prinos. Mark Rozengrant je saradnik vašingtonskog Medjunarodnog instituta za istraživanje politike hrane.\n«Zelena revolucija je imala izuzetno pozitivan efekat na veliko povećanje proizvodnje pirinča u Aziji i, donekle, u Latinskoj Americi, a dovela je i do značajnog porasta prihoda farmera i doprinela brzom smanjivanju siromaštva i nebezbednih uslova u snabdevanju hranom, kaže Rozengrant.\nJedno od polja istraživanja je razvoj «bioojačanih» useva –odnosno vrsta koje se uzgajaju sa povećanim mineralnim i vitaminskim sadržajem, kako bi se smanjila slaba uhranjenost.\nVrste pirinča sa visokim koncentracijama gvoždja i cinka razvijaju se u Medjunarodnom istraživačkom institutu na Filipinima.\nKoren useva kasave ojačan je beta karotinom u Tropskom poljoprivredno istraživačkom centru u Kaliju u Kolumbiji. Cilj tog medjunarodnog istraživačkog nastojanja, organizovan pod pokroviteljstvom koalicije «Žetva plus», je da se poboljša hranljivi kvalitet osnovnih vrsta hrane. Boni Meklaferti je koordinator za komunikacije «Žetve plus».\n«Mi nastojimo da ugradimo hranljive sastojke direktno u osnovne vrste hrane. Siromašni u zemljama u razvoju nemaju uvek pristup komercijalno ojačanim tipovima hrane ili hranljivim dopunama, koje se često distribuiraju putem državnog zdravstvenog sistema. Stoga ovaj pristup dopunjuje te druge intervencije u cilju veće uhranjenosti,» kaže Meklaferti.\nSve veće cene hrane i nestašice žitarica – koje uzrokuju nemire širom sveta – stvorile su hitnu potrebu za uzgajanjem većih količina hrane. Protivljenje genetički modifikovanim usevima – koji sadrže gene drugih organizama – ne dovodi više do tako velikog broja protesta kao u prošlosti.\nStručnjaci navode da će oslanjanje na te vrste useva verovatno rasti, dok raste potreba za usevima otpornim na efekte klimatskih promena. Da čujemo šta kaže Mark Rosengrant, iz Medjunarodnog instituta za istraživanje politike vezane za hranu ovde u Vašingtonu:\n«Deo toga će se obavljati putem konvencionalnog uzgajanja biljaka, ali ubuduće ćemo takodje morati sve više da se oslanjamo na genetsku modifikaciju ili transgenetiku da bi prilagodili te vrste teškim sredinama,» kaže on.\nStoga će tehnološke inovacije još uvek biti ključ za proizvodnju hrane – kao u slučaju hidrofonih eksperimenata na Tajlandu, gde se usevi uzgajaju u vodi, bez zemlje. Novi i bolji načini za uzgajanje useva će uvek biti potrebni kako bi se izašlo u susret potrebama za hranom širom sveta.\nTehnološki napredak i ekonomski razvoj


IZRAEL: Četvoro Palestinaca poginulo u Gazi, srušena sedmostpratnica\nIZRAEL: Četvoro Palestinaca poginulo u Gazi, srušena sedmostpratnica\nDvoje Palestinaca je danas poginulo i petoro je ranjeno u jednom izraelskom vazdušnom udaru na pojas Gaze, saopštile su hitne službe, dan nakon sto je Egipat pozvao na uspostavljanje neograničenog prekida vatre, kako bi se pregovaralo o trajnijem primirju.\nUdar na zapadni deo grada Gaze dogodio se u 05.00 sati po lokalnom vremenu (04.00 po srednjevropskom) i dve žrtve su kasnije jutros podlegle povredama, preneo je AFP.\nAsošijeted pres navodi da je napadnuta grupa ljudi koja je izlazila iz džamije, nakon jutarnjih molitvi, da je poginulo dvoje ljudi, a da je su još dva Palestinca poginula, kada je gađan motocikl koji je pratio vozilo s ranjenicima iz prethodnog udara.\nJutros je potpuno srušena sedmospratna poslovna zgrada u Rafi na jugu pojasa, u kojoj je Ministarstvo unutrašnjih poslova i jako je oštećen jedan šoping centar sa desetinama radnji, gde je nakon udara izbio požar.\nTo se smatra novom eskalacijom u sukobu koji traje sedam nedelja.\nUdari u gradu Rafi, usledili su samo nekoliko sati, nakon što je bombardovana i srušena stambena kula od 12 spratova sa 44 stana u gradu Gazi.\nIzraelska vojska je navela da su te dve zgrade gađane jer su u njima prostorije povezna s militantima ali nije obelodanila detalje.\nDvanaestopsratnica je juče gađana jer je u njoj operativni centar Hamasa, kako je rečeno.\nCiljanje velikih zgrada izgleda kao deo nove vojne taktike Izraela.\nTokom vikenda armija je počela da upozorava stanovnike Gaze preko telefona da će na meti biti zgrade u kojima je „teroristička infrastruktura“ i da bi trebalo da se udalje odatle.\nJedan visoki vojni zvaničnik porvrdio je da Izrael ima politiku udara na zgrade u kojima su operativni centri Hamasa, ili se odatle pokreću vojne aktivnosti.\nOn je rekao da svaki udar zahteva prethodno odobrenje od vojnih advokata i da se izvodi samo nakon upozorenja lokalnom stanovništvu.\nMeđutim, on je dodao da se sada šire lokacije koje vojska može da cilja.\nU međuvremenu su palestinski ekstremisti nastavili sa ispaljivanjem raketa i granata na Izrael, te je danas ispaljeno najmanje 10 projektila, a u subotu oko 100, uglavnom na južnu izraelsku teritoriju.\nEgipat je juče apelovao na Izrael i Palestince da obnove inidrektne pregovore u Kairu o trajnijem zatišju ali pozive još nije uputio.\nNekoliko rundi indirektnih pregovora Izraela i Hamasa je propalo, uz privremene prekide vatre, koji su ih pratili.\nJaz između dve strane u odnosu na olakšanje restrikcija na granicama Gaze je suviše dubok i ni jedna nije spremna na kompromis.\nIzraelska vojska je saopštila da je izvela 20 vazdušnih napada od ponoći u subotu.\nUN procenjuje da je u Gazi od početka sukoba 8. jula 17.000 kuća oštećeno toliko da se ne mogu obnoviti.\nU nekim napadima porodične kuće od tri do četiri sprata su sravnjene sa zemljom.\nOvog vikenda su, međutim, prvi put su srušene velike zgrade.\nPrema podacima izraelske vojske, od počcetka sukoba Izrael je izveo oko 5.000 napada na Gazu i militanti iz Gaze su ispalili skoro 4.000 raketa i granata.\nViše od 2.100 Palestinaca je ubijeno, uključujući 500 dece, navode palestinski zdravstveni zvaničici i UN.\nIzrael je izgubio 64 vojnika i četvoro civila.\nIzrael tvrdi da gađa mesta povezana s militantima, kao što su lansirne rampe, komandni centri i skladišta oružja.\nUN navodi da su tri četvrtine poginulih Palestinaca civili.


Atlas: Stanje bilo lose, operacija za spasavanje života\nTanjug 13. januara 2019. 11:55\nBEOGRAD – Opšta bolnica „Atlas“ oglasila se nakon što je dečak iz Niša preminuo posle operacije, navodeći u saopštenju da je njegovo opšte stanje bilo veoma loše i da je zbog toga posle operacije koja je trajala 12 sati došlo do naglog pogoršanja.\nBolnica „Atlas“ navodi u saopštenju da je pacijent S. A. star 14 godina iz Niša primljen radi hirurškog lečenja urođenog deformiteta kičme koji je posledično doveo do teških poremećaja rada srca, pluća i organa digestivnog sistema.\n„Pre tri godine zbog osnovnog oboljenja detetu je prestao rad srca i pluća, kada je reanimiran, ali sa oštećenjem moždane funkcije. Vremenom se krivina kičme pogoršavala do 125 stepeni, što je dalje remetilo funkcije pluća i srca. Stanje deteta je procenjeno kao kritično jer bi dalje krivljenje kičme neminovno dovelo do smrtnog ishoda. Roditelji su u potpunosti bili svesni težine bolesti, kao i činjenice da po svim okolnostima planirana hirurška procedura spada u kategoriju „life saving surgery“, odnosno da je operacija kojom se pokušava spasiti život, jer bi u suprotnom smrtni ishod bio neizbežan“, navedeno je u saopštenju bolnice.\nOni navode i da su zbog delikatnosti hirurškog zahvata pripreme za operaciju trajale prethodne dve godine.\nKonsultovani su spinalni hirurzi iz Španije, Švajcarske i Nemačke i zaključeno je da tehničke uslove za ovakvu operaciju u Srbiji ima samo Opšta bolnica Atlas, navodi se u saopštenju.\nKako odlazak u inostranstvo nije bio moguć iz finansijskih razloga, u Beograd pozvan profesor spinalni hirurg iz Nemačke, usko specijalizovan za kompleksne dečije deformitete, navode iz bolnice Atlas.\nOni tvrde da je hirurški zahvat urađen po svim savremenim tehničkim zahtevima, uz korišćenje između ostalog i intraoperativnog monitoringa.\n„Operacije je protekla bez ikakvih problema, iako je trajala 12 sati. Postignuti su svi planirani korektivni zahvati.\nPogoršanja koje je nastupilo posledica je isključivo veoma oštećenog opšteg stanja – iscrpljene funkcije srca, pluća i bubrega i smanjene opšte otpornosti deteta (telesna težina pre operacije samo 26 kg)“, navodi se u saopštenju.\nU saopštenju objašnjavaju i da su medicinske komplikacije, uključujući i letalne neizbežni deo u lečenju drastičnih urođenih deformiteta kičme.\nPetnaestogodišnji decak iz Niša preminuo je u subotu na Univerzitetskoj decijoj klinici u Beogradu nakon što je dovezen iz privatne Opšte bolnice „Atlas“, javio je prethodno RTS.\nS. A. (2004) iz Niša je sanitetskim vozilom iz privatne klinike prevezen u subotu oko 10.20 radi ukazivanja lekarske pomoci. Preminuo je oko 10.55.\nOn je u beogradsku bolnicu „Atlas“ primljen 6. januara radi operacije kicmenog stuba, a operaciju je izvršio doktor M. S. dva dana kasnije.\nPo nalogu zamenika tužioca Višeg javnog tužilaštvu u Beogradu telo decaka transportovano je u Institut za sudsku medicinu radi obdukcije, a uvidaj sprovodi Uprava kriminalisticke policije.


Nasri kao legenda Barselone - Sportske.net\nNasri kao legenda Barselone\nDeluje da je odluka da napusti Siti i preseli se u Sevilju bila jedna od boljih u njegovoj karijeri.\nOtkriveno gde će 'Raketa' završiti karijeruSampaoli: ''Odlučujuća utakmica i za Dinamo i Sevilju''Sarabia majstorijom doneo Sevilji tri boda"Gužva" na pomolu, Barsa kupuje još jednog vezistu!Ganso, majstore!\nFudbaler Mančester sitija na pozajmici u Sevilji Samir Nasri, igra kao posednut od kako je Englesku zamenio Španijom.\nBivši igrač Marseja i Arsenala se pred ovu sezonu pojavio na pripremama "Građana" sa viškom kila, Pep Gvardiola to nikako nije mogao da istrpi, te je bilo jasno da se Francuz neće naigrati.\nIpak, na kraju mu je stavljeno do znanja da će svesni njegovih kvaliteta u klubu računati na njega, ali je Nasri odlučio da se preseli u Sevilju kako je verovao da će mu "porodična atmosfera" u Andaluziji više odgovarati.\nBio je potpuno u pravu, njegov početak u redovima Sevilje je kao iz snova, postigao je tri gola na osam nastupa, a bio je strelac i jedinog gola na meču u Zagrebu, koji je Sevilji doneo prva tri boda ove sezone u Ligi šampiona.\nUpravo na toj utakmici, Nasri je bio posebno dobar a jedan podatak fascinira daleko više od njegovog pogotka vrednog tri boda. Naime, u toku gostovanja na "Maksimiru" bivši francuski reprezentativac je pokušao da izvede 158 paseva! To je za četiri manje od rekorada Lige šampiona koji drži jedan od najboljih veznih fudbalera koje je Evropa ikada videla, legendarni reprezentativac Španije i bivši kapiten Barselone Ćavi.


Gimnazijalci „Svetozara Markovića“ kreću u radne akcije! | Aktuelno\nAktuelno / Društvo / Politika\nGimnazijalci „Svetozara Markovića“ kreću u radne akcije!\nU okviru programa saradnje sa obrazovnim ustanovama koje rade na teritoriji Gradske opštine Palilula, predsednik Opštine, Boban Džunić razgovarao je sa direktorkom Gimnazije „Svetozar Marković“, Olgom Dragojlović, o radu i izuzetnim rezultatima učenika ove gimnazije na domaćim i međunarodnim takmičenjima, novim projektima i podršci u ostvarivanju vaspitno-obrazovnog rada.\nDirektorka Gimnazije upoznala je predsednika Džunića sa inicijativom učenika škole o formiranju radne brigade koja bi radila na uređenju i održavanju javnih prostora. Ovo radno angažovanje učenika, po rečima Olge Dragojlović otpočelo bi uređenjem prostora oko škole i opštine a zatim po potrebi i na drugim javnim površinama kao što je Spomen park „Bubanj“.\nOpština Palilula veoma ceni rad i napor nastavničkog kolektiva u obrazovanju učenika i afirmaciji talentovanih đaka. Mi ostvarujemo veoma dobru saradnju sa menadžmentom škole, pomažemo u ostvarivanju određenih aktivnosti, pratimo i promovišemo rezultate najuspešnijih učenika i njihovih profesora – rekao je Boban Džunić ovim povodom.\nGimnazija da postane škola od nacionalnog značaja\nRezultate, koje u dužem vremenskom periodu postižu učenici ove Niške gimnazije, po rečima predsednika opštine Palilula su od posebnog značaja za našu zemlju, grad.\n-Zato smo kao opština, podržali inicijativu škole, upućenu Ministarstvu prosvete Republike Srbije, da se Gimnazija „Svetozar Marković“ u Nišu proglasi školom od nacionalnog značaja, kaže Džunić.\nSaradnja opštine Palilula i Gimnazije „Svetozar Marković“ je u proteklom periodu bila veoma uspešna. Tome posebno doprinosi aktivnost Kancelarije za mlade opštine Palilula i saradnja na projektima kao što su „Živeti zeleno“, rad sa volonterima, podrška socijalno-ugroženom stanovništvu opštine „Nove tehnologije i volonterizam“, Festival nauke „Nauk nije bauk“. Zahvaljujući saradnji učenika i profesora niške gimnazije sa kolegama u Francuskoj, Gradska opština Palilula i Opština Dulen potpisali su protokol o saradnji.


Mlade diplomate iz celog sveta u Srbiji - oradio.rs\nKonferencija Beogradski međunarodni model ujedinjenih nacija (BIMUN), koja ove godine slavi 15. jubilarno održavanje, okupila je tokom vikenda u Novom Sadu ambiciozne studente i srednjoškolce iz celog sveta.\nOna pruža mladima mogućnost da u praksi bolje upoznaju aktuelna međunarodna pitanja i načine njihovog rešavanja u okviru UN. Od ove godine, kako kaže programska koordinatorka OPENS-a Aleksandra Ilijin, OPENS je podržao trogodišnji projekat Udruženja za ujedinjene nacije Srbije, a završnica konferencije održana je u Novom Sadu.\n"Organizacija UNA Srbija dobila je da realizuje program, da osnaži mlade ljude da se upute u svet diplomatije i da se prijave za program koji Republika Srbija finansira, a to je omladinski delegat pri ujedinjenim nacijama. Srbija je među prvih 50 država u UN koja ima izabrane omladinske delegate. Mi smo nekako prirodno ušli u tu priču, jer je OPENS priča za mlade", rekla nam je Aleksandra.\nZahvaljujući ovoj konferenciji studenti i srednjoškolci mogu da primene osnovna diplomatska načela, kao i da razviju lične veštine, poput javnog nastupa, pregovaranja, vođenja debate i postizanja kompromisa. Jedna od učenica koja je već bila na BIMUN-u kaže da je jako zanimljiv način razumevanja druge države.\n"Na primer, ja sam predstavila Egipat, a iz Srbije sam. Bio je jedan učesnik iz Egipta koji je predstavljao Izrael. Poenta je da ne smemo da predstavljamo državu iz koje smo. Predstavljamo mišljenje države o nekoj temi", ispričala nam je ona.\nSrednjoškolci iz Srbije kažu da je BIMUN jedno ogromno iskustvo jer pruža novi pogled na svet.\nFoto: Fejsbuk stranica BIMUN\n"Ovo je moja druga godina na BIMUN-u, ja sam takođe bila na nekim konferencijama u Americi tokom razmene, po mom mišljenju ne mogu se porediti. Kako je već rečeno, 330 država učestvuje, što nam zaista daje mogućnost da vidimo diverzitet i da se upoznamo sa dosta ljudi i da naučimo nešto novo o globalnim problemima i provežbamo svoje debatne sposobnosti i veštinu govora", rekla nam je jedna srednjoškolka.\nZvanični delegat Srbije u Ujedinjenim nacijama Samedin Rovčanin rekao je da mladi na ovoj konferenciji raspravljaju o svetskim temama na način na koji se ne bi postidela nijedna velika sala u kojoj se donose velike svetske odluke.\n"Ja sam stvarno privilegovan što mogu da pričam sa ovim ljudima. Primećujem jednu veliku razliku, na primer, kada govore mladi iz zapadnoevropskih zemalja, oni sa nekakvom lakoćom i nonšalatnošću prilaze svetskim temama, dok se mi trudimo da 'zagrebemo' i dosta smo oprezni. Ta razlika mi je nekako uočljivija kako prolaze sastanci", rekao nam je Rovčanin.\nBeogradski model ujedinjenih nacija organizuje se svake godine, a na koji način možete da se prijavite i da učestvujete pratite sajt BIMUN-a.\nO ovoj temi govorili smo i u poslednjem izdanju studentske emisije "Pokretač", koju možete preslušati na našem podkastu.


Samit mladih 2014 okuplja mlade i pruža im priliku da istraže kako digitalne komunikacije doprinose društvenim promjenama, podstiču saradnju i stvaraju prilike za sve.\nTelenor Samit mladih je trodnevna konferencija koja se održava u Oslu, Norveškoj, od 9 – 11. decembra 2014, u partnerstvu sa Nobelovim centrom za mir. Samit mladih 2014 okupiće u sjedištu Telenor grupe i Nobelovom centru za mir 28 ambicioznih mladih ljudi iz Azije i Evrope, kao i vodeće globalne stručnjake iz oblasti telekomunikacija.\nSamit mladih pred generaciju digitalnih urođenika postavlja izazov da pokažu kako digitalne komunikacije mogu da unaprijede ljudske živote, osnaže društva, podstaknu jačanje ekonomije i rast zaposlenosti, kao i međunarodnu saradnju.\nSamit mladih je energična arena namijenjena mladima, budućim liderima društva, koji danas prednjače u poznavanju digitalnih tehnologija. Takođe, to je mjesto na kojem imaju priliku da iskažu svoje stavove i iznjedre nove ideje, zajedno sa svojim vršnjacima i vodećim industrijskim liderima iz cijelog sveta.\nDomaćin Samita mladih je predsednik i generalni direktor Telenor grupe Jon Frederik Baksas.\nTelenor grupa pokrenula je internet stranu Telenor Samit mladih kao i otvorenu Facebook grupu. Ove dvije digitalne platforme svim zainteresovanim kandidatima pružaju informacije o predstojećoj konferenciji kao i prošlogodišnjem Samitu mladih i njegovim učesnicima.


Sekretarijat - Blic Online\nGradonačelnik Beograda prof. dr Zoran Radojičić obišao je danas radove na izgradnji osnovne škole u naselju Leštane.\nKomesar Evropske unije za transport: "Srbija ima podršku u reformi oblasti saobraćaja"\nStalni sekretarijat Transportne zajednice Zapadnog Balkana biće otvoren sutra, 13. septembra u Beogradu. Tim povodom razgovarali smo sa komesarkom Evropske unije za transport, Violetom Bulc.\nStalni sekretarijat Transportne zajednice od 13. septembra u Beogradu\nStalni sekretarijat Transportne zajednice sa sedištem u Beogradu biće otvoren 13. septembra, rečeno je danas na sastanku predsednice Vlade Srbije Ane Brnabić i komesarke Evropske unije za transport Violete Bulc u Poznanju, gde je u toku Samit EU-Zapadni Balkan, koji se održava u okviru Berlinskog procesa.\nKASNI NOVAC ZA PRIVATNE VRTIĆE Neki roditelji još nisu dobili refundaciju i to iz OVOG RAZLOGA\nNadoknada pojedinim roditeljima za boravak njihovih mališana u privatnim obdaništima kasni već nedelju dana, ali nadležni tvrde da nema mesta za zabrinutost.\n„Audi“ koji niko ne želi da kupi vozio je nekadašnji član Predsedništva BiH\nKako su mediji već pisali, Sekretarijat Predsedništva Bosne i Hercegovine pre više od mesec dana raspisao je javni oglas za prodaju automobila putem licitacije.\nZVANIČNIM DOPISOM NA TVIT Sekretarijat za vere RS zatražio objašnjenje komentara o spisku poreskih dužnika!?\nTvit Marka Kneževića iz Trna „Šta povezuje Okružni privredni sud u BL i Republički sekretarijat za vere RS? Druže se na spisku dužnika Poreske uprave RS“ izazvao je reagovanje Dragana Davidovića, direktora Republičkog sekretarijata za vere RS.\nBugarski preuzeo Ješićev sekretarijat\nPokrajinski Sekretarijat za poljoprivredu, vodoprivredu i šumarstvo od danas će voditi Branislav Bugarski, koji u Pokrajinskoj vladi obavlja i funkciju sekretara za međuregionalnu saradnju i lokalnu samoupravu.


Noć reklamoždera No.10 – CLUBBING.RS\nNoć reklamoždera No.10\nNovember 11, 2009 • No Comments •Kultura\nLjubitelji reklama i svetske kreativnosti pred nama je najsvečanija Noć do sada DESETO IZDANJE BEOGRADSKIH REKLAMOŽDERA.\nSuperStar worldwide, kao organizator se ponosi činjenicom da je tokom svih ovih godina Beograd postao broj 1. grad u svetu po broju publike, oduzevši tu laskavu titulu Parizu, odakle je ovaj spektakl krenuo pre 25. godina. Ovaj uspeh pripada kosmopolitskom duhu Beograđana, koji cene svetsku ali istovremeno proveravaju i svoju kreativnost, nesebično aplaudirajući najboljima, a drugima otvoreno pokazujući šta ne vole.\nBeogradska noć reklamoždera, je zato nalik karnevalu koji ide bioskopskom salom, raskoš koja se čeka godinu dana…\nSve dosadašnje Noći reklamoždera koja su ostale iza nas, su imala svoj light motiv…\nPre tri godine, 2006. proslavili smo 150. godina od rođenja Nikole Tesle i ‘sjaja u glavi’.\nGodinu kasnije, 2007. bila je to jedinstvena noć, u znaku tenisa i nezaboravnih ovacija Novaku Đokoviću prilikom uručenja nagrade "Brand Serbia" za najbolju promociju naše zemlje u svetu, koju mu je uručila kompanija Mt:S, prijatelj manifestacije.\nPamtimo i aplauze kojima je dočekana naša teniska zvezda Jelena Janković, koja je te godine dobila veliko priznanje "Ambasador Reklamoždera", nagrade koja se dodeljuje osobi, ili kolektivu koji su svojim humanitarnim radom bili primer društvu, posebno mladima.\nProšle godine, 2008. stajali smo svi na nogama u dvorani Sava Centra, čestitajući jos jednom uspeh i titulu "Brend Srbija" Miloradu Ćaviću.\nBirali smo i NAJ DOMAĆU REKLAMU, glasajući putem Interneta.\n"To Kume","Da ne čuje zlo", "Pije lekove", "U vezi sa Vama" bile su pobedničke reklame koje i danas pamtimo.\nOve godine specijalna Noć Reklamoždera u Beogradu, biće u znaku velikog Destog izdanja beogradskih Noći Reklamoždera, na kojem ćemo proslaviti sazrevanje naše kretivnosti i produkcije, očuvanje dečije mašte i duha koji nas pokreće da pravimo najbolje reklame.\nKao i prošle, i ove godine prijatelj Noći Reklamoždera je kompanija Mt:S\nOve godine biramo i NAJBOLJI BREND, odajemo PRIZNANJE ZA DOPRINOS SRPSKOM ADVERTAJZINGU specijalnom nagradom i po prvi put: NAJ REKLAMU DECENIJE U SRBIJI (2000-2009). SAMO VI SVOJIM GLASOM ODLUČUJETE KO ĆE DOBITI TU NAJLASKAVIJU TITULU.


Na SASE ostvaren promet od 227.987 KM – Biznis.ba\nNaslovnaBerzaNa SASE ostvaren promet od 227.987 KM\nNa SASE ostvaren promet od 227.987 KM\nobjavljeno 04. nov 2021. u 14:58 4. nov 2021.\nNa današnjem trgovanju na Sarajevskoj berzi ostvaren je ukupan promet od 227.987 KM, a u okviru 19 transakcija ukupno je prometovano 42.964 vrijednosna papira.\nVrijednost BIFX-a je pala za 0,30 indeksnih poena na 926,03 poena, što u odnosu na prošlo trgovanje predstavlja pad od 0,03 posto.\nVrijednost indeksa SASX-10 je pala za 2,38 indeksnih poena na 1.008,78 poena, što u odnosu na prošlo trgovanje predstavlja pad od 0,24 posto.\nVrijednost indeksa SASX-30 je pala za 0,69 indeksnih poena na 1.746,69 poena, što u odnosu na prošlo trgovanje predstavlja pad od 0,04 posto.\nVrijednost SASE Islamskog indeksa – u saradnji sa BBI, SASX-BBI je pala za 19,87 indeksnih poena na 10.815,44 poena, što u odnosu na prošlo trgovanje predstavlja pad od 0,18 posto.\nVrijednost SASE Islamskog indeksa – u saradnji sa BBI, SASX-BBI je pala za 10,39 indeksnih poena na 15.573,83 poena, što u odnosu na prošlo trgovanje predstavlja pad od 0,07 posto.\nNa Kotaciji privrednih društava nije bilo zaključenih transakcija, dok je na Kotaciji fondova ostvaren promet od 201.845 KM i u okviru tri transakcije prometovano 36.700 dionica emitenta ZIF Bonus dd Sarajevo. Kurs ovog emitenta iznosio je 5,50 KM.\nNa Kotaciji obveznica nije bilo zaključenih transakcija, dok je na Slobodnom tržištu – ST1 ostvaren je promet od 14.787 KM, a u sklopu 10 transakcija prometovano je 1.194 dionice. Najveći promet ostvaren je dionicama emitenta BH Telecom dd Sarajevo u iznosu od 12.287 KM. Kurs ovog emitenta iznosio je 11,23 KM.\nNa Slobodnom tržištu – ST2 ostvaren je ukupan promet od 3.007 KM, a u okviru dvije transakcije prometovano je 105 dionica. Najveći promet ostvaren je dionicama emitenta Unis Ginex dd Goražde u iznosu od 2.147 KM. Kurs ovog emitenta iznosio je 429 KM.\nNa Slobodnom tržištu – ST-3 ostvaren je ukupan promet od 5.607 KM, a u okviru jedne transakcije prometovana je 890 dionica emitenta Binas dd Bugojno. Kurs ovog emitenta iznosio je 6,30 KM.\nNa Tržištu za emitente u stečaju ostvaren je ukupan promet od 1.566 KM, u okviru dvije transakcije prometovano je s 2.900 dionica emitenta Rudnik željezne rude d.d. Vareš. Kurs ovog emitenta iznosio je 0,54 KM.\nDnevni porast vrijednosti nije registriran, dok su najveći dnevni pad vrijednosti registrirale dionice emitenta BH Telecom dd Sarajevo od 1,13 posto i dostigle su cijenu od 11,23 KM.\nNa vanberzanskom tržištu evidentirana je trgovina dionicama emitenta Prijevoz radnika Kreka dd Tuzla u vrijednosti od 1.175 KM, a u okviru jedne transakcije prometovano je 1.175 dionica.


škole fudbal intervju Aleksandar Vučić Dveri Aleksinački Rudnik Komunalne usluge JP SNS Beograd Dušan Ostojić Napredak KK saobraćaj Niš DS predsednik opštine Ivan Dimić Centar za kulturu i umetnost festival Crveni krst budžet Miodrag Tasić Radio Aleksinac Žitkovac košarka pozorište Nenad Stanković opština Aleksinac.Net izbori NATO\n<< < 1 2 3 4 5 6 7 8 > >>Ukupno: 1222 Displaying: 11 - 20\nOpština Aleksinac 11.05.2020.\nOKRUŽNA LIGA: Rudari ubedljivi u gostima\nMilan Milojević 16.03.2020.\nPalilulin minimalac, Kormanci preokrenuli, Krušijani i Rutevčani nastavili sa lošim igrama\nFUTSAL: Opstanak ponovo na vidiku\nMilan Milojević 15.03.2020.\nAleksinčani ''razbili'' anemične Kuršumličane\nIstorijski uspeh Napretka, Superliga stigla u Aleksinac\nJužne vesti 15.03.2020.\nU svojoj debitantskoj sezoni u Košarkaškoj ligi Srbije aleksinački Napredak je uspeo da se popne i stepenik više - obezbedio je nastup u najjačem domaćem takmičenju Superligi.\nNapredak protiv Kolubare bez publike\nU skladu sa preporukama Ministarstva zdravlja Republike Srbije u vezi sa sprečavanjem širenja zaraze korona virusom košarkaška utakmica između Napretka i Kolubare održaće se bez prisustva publike.\nMilan Milojević 10.03.2020.\nOKRUŽNA LIGA: Slavila samo Palilula\nMilan Milojević 09.03.2020.\nOstale naše ekipe doživele poraze\nZONA "CENTAR": Napredak slavio posle preokreta\nMorava ubedljiva u gostima, porazi Subotinčana i Svrljižana\nJužne vesti 09.03.2020.


Železnice Srbije: tri sezonska voza od 8. juna - Dan u Beogradu\nNaslovna » BG servis » Železnice Srbije: tri sezonska voza od 8. juna\nOd 8. juna „Železnice Srbije“ počinju letnju sezonu saobraćaja uvođenjem autovoza iz Beograda za Bar, kao i voza „Panonija“, na relaciji Subotica (Novi Sad) – Bar, a od 15. juna i sezonskog voza “Jadran ekspres” za Split.\nAutovoz će saobraćati od 8. juna do 8. septembra sa polaskom iz beogradske stanice u 21.10, a iz Bara u 20.00. U sastavu ovog voza biće vagoni za prevoz automobila, kušet i spavaća kola, ali i posebna ponuda – salonska i spavaća kola, kao i kola za prevoz automobila većeg gabarita iz sastava\nPlavog voza. Iz prestonice ka crnogorskom primorju saobraćaju još dva voza: dnevni u 9.10 i večernji u 20.10, a iz Bara za Beograd jutarnji u 9.00 i večernji u 19.00. Cena karte u jednom smeru Beograd – Bar ili Bar – Beograd, u drugom razredu voza, uključujući i rezervaciju sedišta, košta 24 evra, dok za prevoz automobila treba izdvojiti 30 evra.\nSezonski voz „Panonija“, saobraća takođe od 8. juna do 8. septembra, sa polaskom iz Subotice u 18.14, a iz Bara za Suboticu u 17.00. Osim vagona iz Subotice i Novog Sada u sastavu ovog voza, određenim danima u nedelji, saobraćaju direktna kola iz Moskve, Praga, i Budimpešte. Vozna karta u drugom razredu voza sa rezervacijom sedišta, od Subotice do Bara iznosi 30 evra, a na relaciji Novi Sad – Bar 26,80 evra.\n„Jadran ekspres“ saobraćaće od 15. juna do 1. septembra jednom nedeljno na relaciji Beograd – Split – Beograd sa zaustavljanjem u Kninu i Perkoviću. Polazak voza iz Beograda je svakog petka u 15.16, a iz Splita svake subote u 18.43. Vozna karta u jednom smeru u dugom razredu vagona za sedenje je 37,50 evra. U sastavu ovog voza su kušet i spavaća kola, kao i vagon za prevoz automobile za koji postoje posebne pogodnosti.\nKarte u međunarodnom saobraćaju plaćaju se u dinarskoj protivvrednosti. (danubeogradu.rs)\nTagovibg servis dub leto vozovi železnica\nPrethodni Predstavljamo: Etno selo (S)Latkovac\nSledeći Rundek na Kalemegdanu, 15. juna


Veber zamera Ciprasu zbog Venecuele\nTanjug 8. februara 2019. 14:48\nATINA – Šef konzervativne Evropske narodne partije i kandidat za predsednika Evropske komisije Manfred Veber optužio je grčkog premijera Aleksisa Ciprasa za podršku predsednika Venecuele Nikolasa Maduro,\nVeber je tokom sastanka sa liderom najveće opozicione grčke stranke Nove demokratije Kiriakisom Micotakisem izjavio da grčki premijer blokira zajedničku evropsku spoljnu politiku.\n„Grčka vlada na čelu sa Ciprasom mora da odgovori na pitanje zašto blokira inicijative na evropskom nivou za podršku snaga u Venecueli koji se bore za demokratsku Venecuelu. Na ovo pitanje Cipras mora da odgovori“, istakao je Veber.i naveo da zbog ovakvih slučajeva EU mora da promeni mehanizam donošenja odluke u spoljnim poslovima – da uspostavi proces donošenja odluke većinom, a ne jednoglasno kakava je sada praksa.\n„To vodi do situacije u kojoj više nećemo biti u rukama vlada, kao u Grčkoj, koje očito imaju više kontakata sa Vladimirom Putinom i Madurom, nego sa slobodnim svetom demokraskih zemalja“, kazao je Veber, a prenose grčki mediji.\nIstovremeno juće je i bugarski predsednik Rumen Radev poručio bugarskoj vladi da se ne meša u političku krizu u Venecueli i da ne podržava stav određenih zemalja članica EU o priznanju samoproglašenog Huana Gvaidoa za predsednika ove latinoameričke države jer, kako on navodi, takve odluke ne vode u smeru mirnog rešavanja tenzija.\nEvropska unija bila je na korak do usvajanje zajedničkog stava i priznanja Huana Gvaida za predsednika Venecuele, međutim Italija je uložila veto na takvu odluku.\nItalija je na neformalnom sastanku šefova diplomatija država članica EU koji je održan 31. januara u Bukureštu stavila veto na saopštenje EU koje je trebalo da pročita šefica evropske diplomatije Federika Mogerini i u kojem se govorilo da će EU priznati Gvaida, ako ne budu organizovani predsednički izbori“.


Vlada Srbije usvojila predlog Strategije razvoja energetike | Energetski portal Srbije\nVlada Srbije usvojila predlog Strategije razvoja energetike\n04.01. 2014 Srbija\nNa jučerašnjoj sednici Vlade Republike Srbije usvojen je predlog Strategije razvoja energetike do 2025. godine, sa projekcijama do 2030. godine.\nU Nacrtu ove strategije procenjeno je da Srbija ima velike potencijale u oblasti obnovljivih izvora energije, kao i da treba više da se oslanja na takozvanu „zelenu” energiju. Korišćenjem energije iz obnovljivih izvora značajno će se smanjiti zagađenost zemljišta, vode i vazduha, kao i emisija štetnih gasova.\nPrema Nacrtu Strategije Razvoja Energetike Republike Srbije za period do 2025. godine sa projekcijom do 2030. godine strateški razvoj energetike zasnovan je na uspostavljaju balansa između proizvodnje energije iz dostupnih izvora, potrošnje energije sa tržišnim i socijalno održivim karakterom, i efikasnije proizvodnje i korišćenja što „čistije“ energije iz obnovljivih izvora. Drugim rečima, efikasnijom proizvodnjom energije iz dostupnih i obnovljivih izvora, sa planiranim i isplativim plasmanom, moguće je uspostaviti održivi energetski sistem i smanjiti energetsku zavisnost Srbije. S druge strane, strateški pristup energetici je put smanjenja ekoloških pretnji i ekonomskih troškova.\nU cilju razvoja energetskog sistema planirana je izgradnja elektroenergetskih sistema, izgradnja sistema daljinskog grejanja, učešće energije iz obnovljivih izvora u bruto finalnoj potrošnji energije od 27%, otvaranje novih površinskih kopova za proizvodnju uglja, ublažavanje uvozne zavisnosti od nafte, izgradnja gasovodne infrastrukture za proizvodnju prirodnog gasa, uz efikasnije korišćenje energije širokog spektra primene.\nPredlog strategije razvoja energetike do 2025. godine, sa projekcijama do 2030. godine u narednom periodu razmatraće i Narodna Skupština Republike Srbije.


“Više nego vidljivi nedostaci u pravosuđu” | Sindikat Osnovnog suda Novi Sad\nLohbiler je na konferenciji za novinare u EU info centru rekla da je potrebna obuka zaposlenih, ali i da je neophodno da se politika ne meša u rad pravosuđa.\nOna je izrazila žaljenje što delegacija Potkomiteta za ljudska prava nije imala priliku da razgovara sa ministrom pravde Nikolom Selakovićem.\nPostoje veliki izazovi u reformi pravosuđa, rekla je Lohbiler i naglasila da se u godišnjem izveštaju Evropske komisije ukazuje na nedostatke u ovoj oblasti i probleme sa nezavisnošću pravosuđa.\nPovodom otkazivanja Parade ponosa Lohbiler je naglasila da je teško razumeti da je srpska policija toliko slaba da nije uspela da zaštiti mirne demonstrante od nasilnika.\nNjima ne samo što mora da se omogući da iskažu svoja prava, već i moraju imati podršku najviših političkih činilaca I nadamo se da će naredne godine Parada biti održana, poručila je Lohbiler.\nLohbiler je naglasila potrebu poboljšanja položaja romske manjine i boljih uslova za obgrazovanje, zapošljavanje, stanovanja i zdravstvene zaštite.\nOna je naglasila da je preporuka evropskih parlamentaraca koji se bave zaštitom ljudskih prava da se spreči deportacija romske dece u Srbiju, jer su se ona već uklopila u obrazovni sistem zemalja članica EU.\nEvropski parlamentarci su razgovarali sa predsednikom Skupštine Srbije Nebojšom Stefanovićem, članovima skupštinskih odbora, direktorkom Vladine Kancelarije za ljudska i manjinska prava Suzanom Paunović, ombudsmanom\nSašom Jankovićem i predstavnicima civilnog sektora.\nOni su pozdravili odluku Evropskog saveta iz juna o otvaranju pristupnih pregovora i naglasili važnost normalizacije odnosa Beograda i Prištine.\nEvropski parlamentarci su naglasili da je potrebno ispuniti sve preporuke iz izveštaja Evropske komisije objavljenog 16. oktobra, posebno izazove u oblasti ljudskih prava.


SAP HR funkcija počela sa radom u Zdravlje Actavisu SAP HR funkcija počela sa radom u Zdravlje Actavisu – Personal magazin\nSAP HR funkcija počela sa radom u Zdravlje Actavisu\nPočetak leta 2008. godine u kompaniji Zdravlje Actavis u znaku je kompletiranja još jednog velikog projekta u saradnji sa b4b i početka produktivnog rada svih dogovorenih SAP HR funkcionalnosti.\nŠirok spektar funkcionalnosti (kadrovska administracija, organizaciono upravljanje, upravljanje vremenom, razvoj kadrova, upravljanje obukom i događajima…) usaglašenih prema EU-cGMP zahtevima obezbeđuju menadžmentu i zaposlenima pouzdan sistem sa brojnim novim mogućnostima, a sve u cilju daljeg unapređenja poslovanja.\nImplementacija HR funkcionalnosti predstavlja nastavak saradnje kompanija Zdravlje Actavis i b4b, nakon uspešnog SAP projekta koji je u svom obimu obuhvatio proizvodnju, upravljanje kvalitetom, nabavku, magacinsko poslovanje, prodaju, finansije i kontroling.\nKompanija ”Zdravlje” Actavis iz Leskovca jedna je od vodećih regionalnig farmaceutskih kompanija sa dugom tradicijom u proizvodnji lekova. Osnovana je 1953. godine, a od početka 2003. godine posluje u sastavu Actavis Grupe sa Islanda.\nSa globalnom snagom kompanije Actavis, koja teži vodećoj poziciji na svetskom tržištu generičkih lekova, i iskustvom iz svoje duge tradicije, kompanija ”Zdravlje” nudi snažan portfolio sa preko 100 registrovanih farmaceutskih preparata u obliku tableta, kapsula i ampula, čiji su kvalitet, efikasnost i pouzdanost potvrđeni na domaćem i stranim tržištima, kao što su Crna Gora, Bosna i Hercegovina, Makedonija, Rusija i ZND.\nSAP HR funkcija počela sa radom u Zdravlje Actavisu was last modified: July 10th, 2008 by Redakcija


Vinske priče - vino.rs - Results from #174\nNeka fina nacistička vina, mogao bi biti naslov ovog teksta. Naime, u najvećem podzemnom podrumu na svetu koji se nalazi u Moldaviji i pripada vinariji Cricova (Krikova), možete u ruci držati bocu koju je pre vas držao niko drugi do prvi Hitlerov čovek - Herman Gering. Ne brinite, nacizmom se od tog držanja nećete zaraziti, ali čuvajte se ako makar malo izgrebete decenijsku prašinu sa boce. Ona vredi gotovo koliko i sadržina svake boce, nekih 15.000 funti. Britanskih, naravno...\nU Srbiji kako da se formira nova kategorija vina, jeftina, a dobra. Konačno konkurencija onome što smo dugi niz godina navikli da pijemo pod nevidljivom etiketom „made in Macedonia”. Je li to ujedno i rađanje nove biznis politike srpskog vinarstva? Uz premijeru rozea Frajla, iriške vinarije Mačkov podrum, koja se s ponosom diči već viševekovnom tradicijom, pokušali smo da zavirimo u te neke nove trendove poslovanja koji za sad stidljivo, ali ipak odlučno dolaze da unesu novu nadu u jednu od poslednjih pozitivno-aktivnih grana srpske privrede, vinarstvo.\nU vinariji Kiš proizveden je bermet koji je poneo naziv najboljeg srpskog pojačanog vina 2013. godine. Ovo je priča o ovom neobičnom vinu, o fruškogorskom bermetu za kojim su svojevremno ludeli na evropskim dvorovima i oko kojeg se već više od deset godina vodi bitka za zaštitu porekla, bitka koju Srbija ne bi smela da izgubi.


Ministar poljoprivrede, šumarstva i vodoprivrede | Agroservis\n> Ministar poljoprivrede, šumarstva i vodoprivrede\n"Jako je važno i razgovarali smo sa ljudima iz Evropske komisije o tome kako da se spremimo za ruralnu infrastrukturu, to će nam u Ipardu tri biti na raspolaganju, to je za puteve po selima, za vodosnabdevanje, za sve ono što je neophodno da jedno selo živi", kazao je ministar.\nOn je kazao i da se na poziv za traktore, koji je zaključen pre četiri dana, pristiglo 459 aplikacija, ukupno ima zahteva za 15 miliona evra, a da je na raspolaganju 10-11 miliona evra.\n"To znači da je velika motivisanost ljudi i da je velik broj zahteva, ali svakako tek treba svi da budu pregledani, pa ćemo uskoro tačno znati ko je ispunio tehničke uslove iz aplikacije, ali ono što je sigurno, u punom kapacitetu ćemo iskoristiti novac namenjen za traktore", naveo je Nedimović.\nKad je reč o IPARD-u III ministar kaže da su važne nove mere koje se odnose na ruralnu infrastrukturu i na podsticaje za mlade poljoprivrednike.\nIPARD II, program donacija za periodperiod od 2014. do 2020. godine, realizuje se preko ministarstva poljoprivrede i zaštite životne sredine, Uprave za agrarna plaćanja, a budžet za meru tri je 82.946.667 eura.


Nemačka posle 28 godina od ujedinjenja: Jedinstvo nije potpuno\nRadio 021\t05.10.2018 11:49\nNemačka je danas proslavila 28. godišnjicu ponovnog ujedinjenja svog istoka iz zapada, procesa koji po oceni kancelarke Angele Merkel još nije završen.\nNemačke vođe izrazile su zabrinutost zbog podela u društvu i rasta populizma.\nIstočna i zapadna Nemačka nekadašnja Nemačka Demokratska Republika i Savezna Republika Nemačka, ponovo su se ujedinile 3. oktobra 1990. godine, posle 45 godina hladnoratovske podele od poraza Nemačke u Drugom svetskom ratu, a manje od godinu dana posle pada Berlinskog zida, 9. novembra 1989, kada je istočna Nemačka otvorila svoju čvrsto čuvanu granicu.\nIako je od tada ostvaren veliki napredak, ekonomske i druge razlike između zapada i manje bogatog istoka i dalje postoje.\nNemački lideri koji su govorili na ceremoniji povodom današnje godišnjice, ukazali su na zabrinutost zbog podela i polarizacije u nemačkom društvu, koje nisu sve na frontu istok-zapad.\nAngela Merkel koja je odrasla u istočnoj Nemačkoj, rekla je da "nemačko jedinstvo nije potpuno" i da i danas postavlja izazove.\n"Dvadesetosam godina kasnije mi znamo da je ono što zovemo nemačkim jedinstvom proces, dug put koji nas svaki put iznova poziva da slušamo jedni druge", rekla je ona.\nTokom protekle tri godine, dolazak velikog broja izbeglica i drugih migranata podstakao je veću polarizaciju u Nemačkoj. Nacionalistička partija Alternativa za Nemačku koja ima podršku širom zemlje, ali je posebno jaka na istoku, ušla je u nacionalni parlament prošle godine.\nNasilni desničarski protesti pre mesec dana, posle ubistva jednog Nemca, koga su navodno ubili migranti, u istočnom gradu Kemnicu samo su uvećali zabrinutost.\n"Nećemo dozvoliti da budemo podeljeni i to nije pitanje istoka i zapada, nije tako jednostavno", rekao je gradonačelnik Berlina Mihael Miler na glavnoj ceremoniji povodom Dana ujedinjenja u zgradi Opere u Berlinu.\nNa ceremoniji je govorio i predsednik Parlamenta Volfgang Šojble koji je pomogao u pregovorima o ponovnom ujedinjenju Nemačke.\n"Mi u Nemačkoj takođe vidimo populističku pretpostavku postavljanja 'naroda' protiv političkih protivnika, protiv navodnih i stvarnih manjina, protiv onih koje je narod izabrao. Ali niko nema pravo da kaže da samo on predstavlja narod", rekao je Šojble.\nOn se založio za "savremeni patriotizam" označen "samopouzdanjem, smirenošću i optimizmom".


O socijalnoj politici u Požegi kroz video podcast – Forum civilne akcije FORCA\nNakon što je pokrenuta radio produkcija, u saradnji sa Radio Požegom, FORCA je pokrenula i video podcast produkciju Nova socijalna politika Požege.\nIdeja je da se u narednom periodu na inovativan način gledaocima i građanima predstave aktulenosti u vezi sa inicijativom za izmenu socijalne politike u Požegi, a nakon toga da se redovno prati rad na unapređenju i sprovođenju akata.\nU prvoj epizodi podcasta gostovao je Mijodrag Bogićević, rukovodilac službe za palijativno zbrinjavanje organizacije Belhospice i tom prilikom predstavio je rad ove organizacije, govorio o uslugama socijalne zaštite koju pruža Belhopsice i predstavio brošuru Zbrinjavanje do poslednjeg daha – Saveti za porodicu obolelog od neizlečive bolesti.\nOvom prilikom Belhospice je donirao udruženjima i ustanovama iz Požege određene količine pelena za odrasle, zaštitnih maski i higijenskih rukavica koje će Forca do kraja nedelje proslediti krajnjim korisnicima preko mreže saradnika, različitih institucija i organizacija civilnog društva.\nSnimak podcasta biće objavljen na YouTube kanalu Forca Požega OVDE. Ove aktivnosti deo su intezivne kampanje Nikad nije kasno/rano za novu socijalnu politiku kojom će Forca ozvaničiti inicijativu za usvajanje nove Odluke o pravima i uslugama u socijalnoj zaštiti opštine Požega.


TROGODIŠNJI ARANŽMAN SA MMF\nMinistar finansija Lazar Krstić najavio je da će nova misija Međunarodnog monetarnog fonda (MMF) doći u Srbiju ubrzo posle formiranja nove Vlade Srbije i da će se tada pregovarati o potpisivanju novog trogodišnjeg aranžmana, koji ne predviđa povlačenje novca od MMF.\n"U pitanju je stand-by aranžman iz predostrožnosti", rekao je Krstić za NIN.\nKrstić je najavio da će, s obzirom na visok nivo javnog duga u Srbiji i njegov tempo rasta u proteklih pet godina, jedan od ciljeva nove Vlade biti da taj dug stabilizuje i preokrene njegovu dosadašnju putanju.\n"Da bi se to ostvarilo biće neophodne značajne uštede u budžetu, kako bi se deficit smanjio na dva-tri odsto BDP, ali je u pregovorima sa MMF mnogo više pažnje posvećeno strukturnim reformama i planu za borbu protiv sive ekonomije", rekao je Krstić.\nUštede u budžetu moraju da budu praćene donošenjem seta reformskih zakona, reformom državne uprave, zdravstva, školstva i lokalne samouprave i završetkom procesa restrukturiranja državnih preduzeća.\nZajedno sa paketom reformskih zakona, rekao je Krstić, nova Vlada Srbije predstaviće i Nacionalni prioritetni plan koji definiše načine na koje će država ubuduće podsticati otvaranje novih radnih mesta.